**POJMOVNIK SEVALNE IN JEDRSKE VARNOSTI**

**(seznam vseh pojmov, uporabljenih v ZVISJV-1 in na njegovi podlagi izdanih podzakonskih predpisih)**

*Pripravljeno na* [*Upravi Republike Slovenije za* *jedrsko varnost*](http://www.gov.si/ursjv)*.*

*Zadnjič spremenjeno aprila 2024.*

***OPOZORILO****: Pojmovnik predstavlja zgolj informativni delovni pripomoček, glede katerega Uprava Republike Slovenije za jedrsko varnost ne jamči odškodninsko ali kako drugače.*

Legenda:

**ZAKON**

**PODZAKONSKI AKTI**

[**ZVISJV-1**](http://www.pisrs.si/Pis.web/pregledPredpisa?id=ZAKO7385) Zakon o varstvu pred ionizirajočimi sevanji in jedrski varnosti (Uradni list RS, št. 76/17, 26/19, 172/21 in 18/23 – ZDU-1O)

[**UV1**](http://www.pisrs.si/Pis.web/pregledPredpisa?id=URED7625) Uredba o sevalnih dejavnostih (Uradni list RS, št. 19/18 in 6/24)

[**UV2**](http://www.pisrs.si/Pis.web/pregledPredpisa?id=URED7605) Uredba o mejnih dozah, referenčnih ravneh in radioaktivni kontaminaciji (Uradni list RS, št. 18/18)

[**UV3**](http://www.pisrs.si/Pis.web/pregledPredpisa?id=URED3286)Uredba o območjih omejene rabe prostora zaradi jedrskega objekta in o pogojih gradnje objektov na teh območjih (Uradni list RS, št. 78/19)

[**UV8**](http://www.pisrs.si/Pis.web/pregledPredpisa?id=URED6353)Uredba o merilih za določitev višine nadomestila zaradi omejene rabe prostora in zaradi načrtovanja intervencijskih ukrepov na območju jedrskega objekta (Uradni list RS, št. 92/14, 46/15, 76/17 – ZVISJV-1 in 8/20)

[**UV11**](http://www.pisrs.si/Pis.web/pregledPredpisa?id=URED4604) Uredba o preverjanju radioaktivnosti pošiljk, ki bi lahko vsebovale vire sevanja neznanega izvora (Uradni list RS, št. 10/19 in 44/22)

 Uredba o načinu in pogojih izvajanja obvezne državne gospodarske javne službe za ravnanje z radioaktivnimi odpadki (Uradni list RS, št. 88/22 in 19/24)

[**JV2/SV2**](http://www.pisrs.si/Pis.web/pregledPredpisa?id=PRAV12882) Pravilnik o uporabi virov sevanja in sevalni dejavnosti (Uradni list RS, št. 27/18)

[**JV4**](http://www.pisrs.si/Pis.web/pregledPredpisa?id=PRAV9450)Pravilnik o zagotavljanju usposobljenosti delavcev v sevalnih in jedrskih objektih (Uradni list RS, št. 162/20)

[**JV5**](http://www.pisrs.si/Pis.web/pregledPredpisa?id=PRAV12796) Pravilnik o dejavnikih sevalne in jedrske varnosti (Uradni list RS, št. 74/16 in 76/17 – ZVISJV-1)

[**JV7**](http://www.pisrs.si/Pis.web/pregledPredpisa?id=PRAV7618) Pravilnik o ravnanju z radioaktivnimi odpadki in izrabljenim gorivom (Uradni list RS, št. 125/21)

[**JV9**](http://www.pisrs.si/Pis.web/pregledPredpisa?id=PRAV12797) Pravilnik o zagotavljanju varnosti po začetku obratovanja sevalnih ali jedrskih objektov (Uradni list RS, št. 27/24)

[**JV10**](http://www.pisrs.si/Pis.web/pregledPredpisa?id=PRAV13174) Pravilnik o monitoringu radioaktivnosti (Uradni list RS, št. 27/18)

[**JV11**](http://www.pisrs.si/Pis.web/pregledPredpisa?id=PRAV9307)Pravilnik o čezmejnem pošiljanju radioaktivnih odpadkov in izrabljenega goriva (Uradni list RS, št. 22/09 in 76/17 – ZVISJV-1)

[**JV12**](http://www.pisrs.si/Pis.web/pregledPredpisa?id=PRAV8145)Pravilnik o čezmejnem pošiljanju jedrskih in radioaktivnih snovi (Uradni list RS, št. 75/08, 41/14 in 76/17 – ZVISJV-1)

[**SV3**](http://www.pisrs.si/Pis.web/pregledPredpisa?id=PRAV13401) Pravilnik o pogojih za uporabo virov ionizirajočih sevanj v zdravstvene namene in pri namerni izpostavljenosti ljudi v nemedicinske namene (Uradni list RS, št. 33/18)

[**SV5**](http://www.pisrs.si/Pis.web/pregledPredpisa?id=PRAV13403) Pravilnik o posebnih zahtevah varstva pred sevanji in načinu ocene doz (Uradni list RS, št. 47/18 in 30/21)

[**SV7**](http://www.pisrs.si/Pis.web/pregledPredpisa?id=PRAV13405) Pravilnik o pooblaščanju izvajalcev strokovnih nalog s področja ionizirajočih sevanj (Uradni list RS, št. 39/18)

[**SV7A**](http://www.pisrs.si/Pis.web/pregledPredpisa?id=PRAV13510)Pravilnik o pooblaščanju izvedencev varstva pred sevanji (Uradni list RS, št. 47/18)

[**SV8**](http://www.pisrs.si/Pis.web/pregledPredpisa?id=PRAV13404) Pravilnik o obveznostih izvajalca sevalne dejavnosti in imetnika vira ionizirajočih sevanj (Uradni list RS, št. 43/18)

[**SV8A**](http://www.pisrs.si/Pis.web/pregledPredpisa?id=PRAV13512)Pravilnik o ukrepih varstva pred sevanji na nadzorovanih in opazovanih območjih (Uradni list RS, št. 47/18)

[**SV11**](http://www.pisrs.si/Pis.web/pregledPredpisa?id=PRAV12359) Pravilnik o monitoringu radioaktivnosti v pitni vodi (Uradni list RS, št. 74/15, 76/17 – ZVISJV-1 in 104/20)

| **Pojem** | **predpis** |
| --- | --- |
| **A** |  |
| **Absorbirana doza D** je energija, absorbirana na enoto mase:D = dĒ / dm,kjer je dĒ povprečna energija, ki jo ionizirajoče sevanje odda snovi v danem prostorninskem elementu, dm pa je masa snovi v tem prostorninskem elementu. Absorbirana doza pomeni [dozo](#Doza), povprečeno na tkivo ali organ. Enota za absorbirano dozo je gray, pri čemer je en gray enak enemu joulu na kilogram: Gy = 1 J/kg. | [**UV2**](http://www.pisrs.si/Pis.web/pregledPredpisa?id=URED7605) |
| **Administrativni ukrepi** so ukrepi, ki preprečujejo, da bi oseba, ki nima vstopa v nadzorovano območje, vanj vstopila. Administrativni ukrepi so lahko dovolilnice za dostop ali sistem pooblastil. | [**SV8A**](http://www.pisrs.si/Pis.web/pregledPredpisa?id=PRAV13512) |
| **Akcijski nivoji** so vnaprej določene vrednosti fizikalnih parametrov ali pokazatelji razmer na lokaciji, pri katerih mora operater ukrepati. | [**JV9**](http://www.pisrs.si/Pis.web/pregledPredpisa?id=PRAV12797) |
| **Akreditacija** je potrditev, ki jo izda Slovenska akreditacija ali druga akreditacijska služba, ki jo je priznala Slovenska akreditacija, s katero se prizna usposobljenost akreditiranega organa za izvajanje specifičnih nalog ugotavljanja skladnosti. | [**SV7**](http://www.pisrs.si/Pis.web/pregledPredpisa?id=PRAV13405)**,** [**SV7A**](http://www.pisrs.si/Pis.web/pregledPredpisa?id=PRAV13510) |
| **Aktivacija** je pojav pretvorbe stabilnega nuklida v radioaktivni nuklid kot posledice obsevanja snovi, v kateri je prisoten, z delci ali z visokoenergijskim sevanjem gama. | [**UV2**](http://www.pisrs.si/Pis.web/pregledPredpisa?id=URED7605) |
| **Aktivni delci** so prosti, naelektreni in gibljivi radioaktivni delci z aktivnostjo, ki povzroča visoke hitrosti doz. | [**SV8A**](http://www.pisrs.si/Pis.web/pregledPredpisa?id=PRAV13512) |
| **Aktivnost** je aktivnost danega števila radionuklidov v izbranem energijskem stanju ob določenem času in je določena kot količnik A = dN/dt, pri čemer je dN pričakovano število spontanih jedrskih prehodov iz tega energijskega stanja v časovnem intervalu dt. Enota za aktivnost je bekerel. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Avtorizirane mejne vrednosti aktivnosti** so dovoljene vrednosti aktivnosti radioaktivne snovi v nekem mediju. | [**JV10**](http://www.pisrs.si/Pis.web/pregledPredpisa?id=PRAV13174) |
| **B** |  |
| **Becquerel (Bq)** je enota za aktivnost. En becquerel pomeni en jedrski prehod na sekundo. | [**UV2**](http://www.pisrs.si/Pis.web/pregledPredpisa?id=URED7605) |
| **Bioindikatorji** so rastlinski in živalski organizmi, ki v danem okolju koncentrirajo določene vrste kemijskih elementov ali spojin in reagirajo na spremembe koncentracij teh v okolju. | [**JV10**](http://www.pisrs.si/Pis.web/pregledPredpisa?id=PRAV13174) |
| **Č** |  |
| **Čezmerna izpostavljenost** je izpostavljenost ionizirajočim sevanjem, ki povzroči preseganje predpisanih mejnih doz za posameznike ali prebivalstvo ali mejnih aktivnosti ali koncentracij aktivnosti za zrak, vodo, tla, živila, krmo in druge izdelke ali materiale. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Človeška napaka** je napaka, ki jo je naredil ali povzročil človek s svojim ukrepom zaradi napačnega razumevanja procesa ali napačne presoje stanja. Nastane lahko tudi z nehoteno izvedbo ali opustitvijo nekega ukrepa. | [**JV9**](http://www.pisrs.si/Pis.web/pregledPredpisa?id=PRAV12797) |
| **Človeški dejavniki** so elementi razmerja med človekom in njegovim delom, npr. dejavniki, ki vplivajo na to, kako je operater v komandni sobi sposoben uporabljati pisne postopke: čitljivost, slovnica, usposabljanje, zunanji pritiski ipd. | [**JV9**](http://www.pisrs.si/Pis.web/pregledPredpisa?id=PRAV12797) |
| **D** |  |
| **Dejavniki tveganja** so strukture, sistemi in komponente (v nadaljnjem besedilu: SSK), človeške dejavnosti, povezane z obratovanjem (upravljanje, vzdrževanje, preizkušanje), zunanji dogodki ipd., ki vplivajo na stopnjo tveganja objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Dekontaminacija** je zmanjšanje ali odstranjevanje radioaktivnih snovi iz posameznih delov življenjskega okolja, ljudi, obleke, opreme in predmetov. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Delavec, ki dela pod nadzorom,** je delavec, ki je izpostavljen sevanjem, vendar ne upravlja z viri sevanja ali kako drugače vpliva na stanje vira oziroma naprave ali objekta, v katerem dela, in ne vpliva na varnost in izpostavljenost drugih oseb ter je glede varstva pred sevanji pod nadzorom ustrezno usposobljenih oseb. | [**SV8**](http://www.pisrs.si/Pis.web/pregledPredpisa?id=PRAV13404) |
| **Delavec, ki upravlja z viri sevanja,** je delavec, razen izvajalcev radioloških posegov, ki samostojno upravlja z viri sevanja ali kako drugače samostojno sprejema odločitve povezane s stanjem vira oziroma naprave ali objekta v katerem dela, oziroma odločitve, s katerimi lahko pomembno vpliva na lastno varnost in potencialno izpostavljenost oziroma varnost in potencialno izpostavljenost drugih oseb. | [**SV8**](http://www.pisrs.si/Pis.web/pregledPredpisa?id=PRAV13404) |
| **Deterministična varnostna analiza** je varnostna analiza, ki se izvaja z modeliranjem, ugotavljanjem in računanjem za varnost pomembnih parametrov in procesov v sevalnem ali jedrskem objektu, ki nastanejo po predpostavljenih začetnih dogodkih. Glavni namen je preveritev, da dovoljene vrednosti osnovnih varnostnih parametrov objekta niso presežene. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Deterministični učinki sevanja** so klinično ugotovljive okvare obsevanega organa, tkiva ali organizma zaradi poškodbe celic. Za nastanek takega učinka so določljive vrednosti doz, pri katerih nastane. Nad temi vrednostmi doz velja, da večja ko je vrednost doze, večji je deterministični učinek. | [**JV9**](http://www.pisrs.si/Pis.web/pregledPredpisa?id=PRAV12797) |
| **Deterministični učinki** so klinično ugotovljive okvare obsevanega organa, tkiva ali organizma zaradi poškodovanja celic. Za nastanek posameznega determinističnega učinka so določljive vrednosti doz, pri katerih se deterministični učinek pojavi, za te vrednosti doz pa velja, da je za doze, ki jih presegajo, deterministični učinek večji, če je vrednost doze večja. | **[UV2](http://www.pisrs.si/Pis.web/pregledPredpisa?id=URED7605)** |
| **Diagnostične referenčne ravni** so vrednosti dozimetričnih količin ionizirajočih sevanj ali aktivnosti odmerkov radiofarmakov pri standardnih diagnostičnih ali intervencijskih radioloških posegih za skupine pacientov standardnih velikosti ali standardne fantome in ob uporabi posameznih skupin radiološke opreme. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Distributer predmetov splošne rabe**, ki niso proizvedeni v Republiki Sloveniji, je podjetje, ki kot prvo v distribucijski verigi predmete splošne rabe da na trg Republike Slovenije. | [**UV1**](http://www.pisrs.si/Pis.web/pregledPredpisa?id=URED7625) |
| **Dobavitelj** je fizična ali pravna oseba, ki dobavi vir sevanja ali ga drugače da na voljo. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Dogodek brez posledic** je splet okoliščin, ki lahko povzročijo neustrezno dejanje ali dogodek in posledično ogrožanje sevalne ali jedrske varnosti, varnosti delavcev ali razpoložljivosti objekta, vendar zaradi razmer v tistem času ni bilo posledic. | [**JV9**](http://www.pisrs.si/Pis.web/pregledPredpisa?id=PRAV12797) |
| **Dogodek** je lahko povzročen z naravnim dogodkom, s človeško napako, z dejanjem, povzročenim zaradi nepravilnih pisnih postopkov ali navodil, z okvaro opreme, z obratovalno napako ali s projektno neustreznostjo, ki lahko ogroža sevalno ali jedrsko varnost. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Dolgoročni nadzor in vzdrževanje odlagališča** je izvajanje nadzora in vzdrževalnih ukrepov po zaprtju odlagališča radioaktivnih odpadkov, odlagališča rudarske jalovine in odlagališča hidrometalurške jalovine, ki nastane pri pridobivanju in izkoriščanju jedrskih mineralnih surovin, zato da se zagotovi vzdrževanje dolgoročnih varnostnih funkcij in s tem dolgoročna sevalna varnost prebivalstva in okolja, kot je predvidena v varnostnem poročilu odlagališča. |  |
| **Dovoljenje** je odločba, s katero pristojni organ v skladu z zahtevami tega zakona dovoli in določi pogoje za izvajanje sevalne dejavnosti, uporabo vira sevanja, obratovanje ali razgradnjo jedrskih ali sevalnih objektov, kakršno koli ravnanje z izrabljenim gorivom ali radioaktivnimi odpadki, zaprtje odlagališč po tem zakonu ali druge dejavnosti, določene s tem zakonom. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Doza** je merilo za absorbirano energijo na enoto mase ali škodo za zdravje. Doze so absorbirane, ekvivalentne ali efektivne. Absorbirana doza izraža absorbirano energijo na enoto mase. Ekvivalentna doza izraža različne učinke, ki jih ima posamezna vrsta ionizirajočih sevanj na posamezno tkivo ali organ, efektivna doza pa stopnjo škode za zdravje ljudi, ki nastane zaradi izpostavljenosti ionizirajočim sevanjem in se izračuna kot vsota vseh ekvivalentnih doz, uteženih glede na posamezno tkivo ali organ. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Dozimetrist** je radiološki inženir s posebnimi znanji o zagotavljanju kakovosti radioloških posegov na posameznem področju (diagnostična in intervencijska radiologija, radioterapija ali nuklearna medicina). | [**SV3**](http://www.pisrs.si/Pis.web/pregledPredpisa?id=PRAV13401) |
| **Dozna ograda** je najvišja še sprejemljiva vnaprej določena doza sevanja, ki jo prejme posameznik zaradi določenega vira sevanja v okviru izvajanja načrtovane sevalne dejavnosti, pod katero je treba optimizirati izpostavljenost. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **E** |  |
| **Efektivna doza E** je vsota uteženih ekvivalentnih doz od notranjega in zunanjega obsevanja po vseh tkivih in organih telesa. Izražena je z:,kjer so DT,R absorbirana doza zaradi sevanja R, povprečena na tkivo ali organ T, wR utežni faktor sevanja in wT tkivni utežni faktor za tkivo ali organ T. Vrednosti utežnih faktorjev sevanja wR in tkivnih utežnih faktorjev wT so navedene v preglednicah 1 in 2 priloge 1, ki je sestavni del te uredbe. Enota za efektivno dozo je sievert (Sv). | [**UV2**](http://www.pisrs.si/Pis.web/pregledPredpisa?id=URED7605) |
| **Ekspozicija** pomeni izvedbo slikanja, presvetljevanja ali obsevanja z virom sevanja. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Ekvivalentna doza HT** je absorbirana doza v tkivu ali organu T, utežena glede na vrsto in kakovost sevanja R.Izražena je kot:kjer sta DT,R absorbirana doza zaradi sevanja R, povprečena na tkivo ali organ T. Kadar je polje sevanja sestavljeno iz več vrst in energij sevanja z različnimi vrednostmi wR, je skupna ekvivalentna doza HT izražena kot:Vrednosti utežnega faktorja sevanja wR so navedene v preglednici 1 priloge 1 te uredbe. Enota za ekvivalentno dozo je sievert (Sv). | [**UV2**](http://www.pisrs.si/Pis.web/pregledPredpisa?id=URED7605) |
| **Elektromagnetna združljivost** je zmogljivost električnih in elektronskih sistemov, opreme in naprav za delovanje v elektromagnetnem okolju, kjer morajo biti operabilni, brez poslabšanja delovanja zaradi elektromagnetnih motenj in brez medsebojnega vpliva več takih naprav. | [**JV5**](http://www.pisrs.si/Pis.web/pregledPredpisa?id=PRAV12796) |
| **Embalaža** so izdelki, namenjeni temu, da radioaktivne odpadke ali izrabljeno gorivo obdajajo ali držijo skupaj zaradi shranjevanja ali varovanja, ravnanja z njimi, njihove dostave ali prestavitve na poti od kraja nastanka v predelavo, med skladiščenjem ali med odlaganjem. V embalažo so vloženi radioaktivni odpadki ali izrabljeno gorivo neposredno ali že predhodno embalirani. | [**JV7**](http://www.pisrs.si/Pis.web/pregledPredpisa?id=PRAV7618) |
| **Emisija** je izpuščanje radioaktivnih snovi v nekem obdobju. Podatki o emisiji, ki se ugotavljajo na mestu izpuščanja, vključujejo podatke o posamičnih aktivnostih, izraženih v enoti becquerel (v nadaljevanju: Bq), vseh pomembnih radionuklidov, ki jih izpusti vsebujejo v tem obdobju. | [**JV10**](http://www.pisrs.si/Pis.web/pregledPredpisa?id=PRAV13174) |
| **Enojna odpoved** je odpoved, zaradi katere sestavni del ne more izvesti predvidene varnostne funkcije, pa tudi vse nadaljnje odpovedi, ki so posledica tega. | [**JV5**](http://www.pisrs.si/Pis.web/pregledPredpisa?id=PRAV12796) |
| **Etalon** je opredmetena mera, merilni instrument, referenčni material ali merilni sistem, katerega namen je, da definira, realizira, ohranja ali reproducira neko enoto ali eno ali več vrednosti veličine, tako da služi kot referenca. | [**SV8A**](http://www.pisrs.si/Pis.web/pregledPredpisa?id=PRAV13512) |
| **Evakuacija** jezačasen in organiziran umik ljudi ob izrednem dogodku z določenega območja, da se zmanjša izpostavljenost zaradi zunanje obsevanosti in vnosa. | [**UV2**](http://www.pisrs.si/Pis.web/pregledPredpisa?id=URED7605) |
| **F** |  |
| **Faza mirovanja** je vmesna faza med obratovanjem in začetkom razgradnje sevalnega ali jedrskega objekta, v primeru odlagališča pa med obratovanjem in zaprtjem ali ponovnim obratovanjem odlagališča. Lahko traja različno dolgo in je namenjena predvsem zmanjšanju sevalnih obremenitev med dokončno razgradnjo, tako da omogoči razpad kratkoživih izotopov pred dokončno razgradnjo. Pri odlagališču je faza mirovanja namenjena optimizaciji obratovanja odlagališča. | [**JV5**](http://www.pisrs.si/Pis.web/pregledPredpisa?id=PRAV12796) |
| **Fizično nadzorovano območje** je območje ali objekt pod stalnim fizičnim in tehničnim nadzorom. Obdano je z mehansko oviro in ima omejeno število vhodov, ki so pod ustreznim nadzorom. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Fizično varovanje** so ukrepi fizičnega in tehničnega varovanja v objektu ali na napravi z jedrsko ali radioaktivno snovjo in prevozov jedrskih snovi, s katerimi se preprečujejo kazniva ravnanja, ter načrt ukrepov ob takih ravnanjih. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **G** |  |
| **Gradbeni material** je vsak gradbeni proizvod, ki je namenjen trajni vgradnji v gradbeni objekt ali njegove dele in od katerega lastnosti je odvisno, kakšna bo izpostavljenost posameznika ionizirajočemu sevanju v tem gradbenem objektu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **H** |  |
| **Hitrost doze** je časovni odvod ustrezne doze (absorbirane, ekvivalentne, efektivne, predvidene ekvivalentne, predvidene efektivne) ali njenih ekvivalentov (okoliški, smerni, osebni) in pomeni spremembo doze v enoti časa. Enota je Gy/s ali Sv/s. | [**UV1**](http://www.pisrs.si/Pis.web/pregledPredpisa?id=URED7625)**,** [**SV8A**](http://www.pisrs.si/Pis.web/pregledPredpisa?id=PRAV13512) |
| **Hitrost doze sevanja gama (hitrost doze)** je opredeljena v predpisu, ki ureja sevalne dejavnosti. | [**UV11**](http://www.pisrs.si/Pis.web/pregledPredpisa?id=URED4604) |
| **I** |  |
| **Imetnik** je fizična ali pravna oseba, ki je, preden odpremi pošiljko radioaktivnih odpadkov ali izrabljenega goriva, v skladu z veljavno zakonodajo svoje države odgovorna za takšne snovi in načrtuje odpošiljanje pošiljke prejemniku. | [**JV11**](http://www.pisrs.si/Pis.web/pregledPredpisa?id=PRAV9307) |
| **Imetnik** **radioaktivnih odpadkov ali izrabljenega goriva** je njihov povzročitelj ali oseba, ki ima radioaktivne odpadke ali izrabljeno gorivo v posesti (v nadaljnjem besedilu: imetnik); imetnik je lahko tudi izvajalec obvezne državne gospodarske javne službe za ravnanje z radioaktivnimi odpadki (v nadaljnjem besedilu: javna služba) | [**JV7**](http://www.pisrs.si/Pis.web/pregledPredpisa?id=PRAV7618) |
| **Imisija** – glej [Koncentracija aktivnosti in specifične aktivnosti v okolju](#Koncentracijaaktivnostivokolju) |  |
| **Indeks ekvivalentne doze** je največja vrednost ekvivalentne doze zaradi zunanjega obsevanja v krogli premera 30 cm iz predpisane snovi, ki je enakovredna mehkemu tkivu z gostoto 1 g/cm3. Če je središče opazovane točke globlje od 1 cm, je indeks globinski, če pa središče opazovane točke sega od globine 0,07 mm do 1 cm, je indeks površinski. | [**UV2**](http://www.pisrs.si/Pis.web/pregledPredpisa?id=URED7605) |
| **Indikativna doza (ID)** je predvidena efektivna doza za eno leto zaužitja, ki izhaja iz vseh radionuklidov naravnega in umetnega izvora, katerih prisotnost je bila zaznana v pitni vodi, razen tritija, kalija-40, radona in njegovih kratkoživih razpadnih produktov. | [**SV11**](http://www.pisrs.si/Pis.web/pregledPredpisa?id=PRAV12359) |
| **Indikativna doza** je predvidena ekvivalentna doza za eno leto zaužitja pitne vode, namenjena oceni izpostavljenosti prebivalstva v skladu z metodologijo, opisano v predpisu, ki ureja monitoring radioaktivnosti v pitni vodi. | [**JV10**](http://www.pisrs.si/Pis.web/pregledPredpisa?id=PRAV13174) |
| **Industrijska radiografija** je neporušitvena metoda preiskave predmetov z uporabo radionuklida ali rentgenske naprave, s katero se izdela radiografska slika notranjosti predmeta. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Ingestija** je uživanje hrane in pijače. | [**JV10**](http://www.pisrs.si/Pis.web/pregledPredpisa?id=PRAV13174) |
| **Inhalacija** je vdihavanje zraka in drugih snovi. | [**JV10**](http://www.pisrs.si/Pis.web/pregledPredpisa?id=PRAV13174) |
| **Intervencijski radiološki poseg** je poseg z uporabo rentgenske svetlobe za pomoč pri vstavljanju in vodenju pripomočkov po človeškem telesu za diagnostične ali terapevtske namene. | [**SV3**](http://www.pisrs.si/Pis.web/pregledPredpisa?id=PRAV13401) |
| **Ionizirajoče sevanje (sevanje)** je prenos energije v obliki delcev ali elektromagnetnih valov z valovno dolžino 100 nanometrov ali manj ali frekvenco 3 x 1015 Hz ali več, ki lahko neposredno ali posredno povzroči tvorbo ionov. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izgradnja odlagališča** je gradnja odlagališča, ki jo opravlja javni gospodarski zavod v imenu in za račun Republike Slovenije v obsegu, kot je potrebno za opravljanje javne službe ravnanja z RAO. |  |
| **Izjemne vremenske razmere** so skrajne vremenske razmere za obravnavano območje, določene na podlagi analiz zgodovinskih vremenskih podatkov zanj | **JV5** |
| **Izključitveno območje** je notranji del območja omejene rabe prostora zaradi jedrskega objekta, v katerem je določen strožji režim rabe prostora. | [**UV3**](http://www.pisrs.si/Pis.web/pregledPredpisa?id=URED3286) |
| **Iznos pošiljke odpadnih kovin iz Republike Slovenije je iznos le-te v države članice EU, pošiljka pa ima carinski status unijskega blaga** | **UV11** |
| **Izpeljane mejne doze** so mejne doze, ki se izražajo kot izpeljane mejne vrednosti sevalnih veličin in so izračunane iz mejnih doz po modelu, ki zagotavlja, da je njihovo preseganje malo verjetno, če te izpeljane mejne vrednosti niso presežene. | [**UV2**](http://www.pisrs.si/Pis.web/pregledPredpisa?id=URED7605) |
| **Izpostavljeni delavec ali izpostavljena delavka (izpostavljeni delavec)** je oseba, ki pri delodajalcu ali kot samozaposleni opravlja delo v okviru sevalne dejavnosti, pri katerem je lahko izpostavljena ionizirajočim sevanjem in lahko prejme dozo, ki presega katero koli predpisano mejno dozo za prebivalce. Izpostavljeni delavec opravlja dela na podlagi pogodbe o zaposlitvi ali na kakršni koli drugi podlagi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost ionizirajočim sevanjem** (**izpostavljenost**) pomeni biti obsevan z ionizirajočim sevanjem. Izpostavljenost je lahko zunanja, če je vir sevanja zunaj telesa, ali notranja, če je vir sevanja v telesu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost izvajalcev zaščitnih ukrepov** je izpostavljenost izvajalca zaščitnih ukrepov ob izrednem dogodku zaradi njegovega dela. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost ob izrednem dogodku** je izpostavljenost zaradi izrednega dogodka. Ta izpostavljenost ne vključuje izpostavljenosti izvajalcev zaščitnih ukrepov.  | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost prebivalcev** je izpostavljenost posameznikov, ki ne vključuje poklicne izpostavljenosti ne izpostavljenosti v zdravstvene namene. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost pri delu** je izpostavljenost ionizirajočim sevanjem delavcev, praktikantov in študentov med opravljanjem njihovega dela. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost radonu** pomeni izpostavljenost radonovim potomcem. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost v zdravstvene namene** je izpostavljenost pacientov ali asimptomatičnih posameznikov kot del njihove diagnostike ali zdravljenja, ki naj bi koristilo njihovemu zdravju, kot tudi izpostavljenost negovalcev ter prostovoljcev pri medicinskih in biomedicinskih raziskavah. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izpostavljenost zaradi slikanja v nemedicinske namene** je vsaka namerna izpostavljenost ljudi pri slikanju, katere osnovni namen ni zdravstvena korist izpostavljenega posameznika. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izrabljeno gorivo** je jedrsko gorivo, ki je bilo obsevano v reaktorski sredici in trajno odstranjeno iz nje; izrabljeno gorivo se lahko šteje za vir, ki se lahko uporabi v ponovni predelavi, ali pa se nameni za končno odlaganje brez predvidene nadaljnje uporabe in se obravnava kot radioaktiven odpadek. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izrabljeno gorivo** je jedrsko gorivo, ki je bilo obsevano v reaktorski sredici in trajno odstranjeno iz nje; izrabljeno gorivo se lahko šteje za vir, ki se lahko uporabi v ponovni predelavi, ali pa se nameni za končno odlaganje brez predvidene nadaljnje uporabe in se obravnava kot radioaktiven odpadek. | [**JV11**](http://www.pisrs.si/Pis.web/pregledPredpisa?id=PRAV9307) |
| **Izredni dogodek** je okoliščina ali dogodek, ki ni običajen in pri katerem se zmanjša sevalna ali jedrska varnost ali je zmanjšana raven varstva pred sevanji. Zaradi stanja, ki je posledica izrednega dogodka, je treba začeti takojšnje priprave ali izvajanje ukrepov za preprečitev ali odpravo posledic za zdravje in varnost ljudi ter kakovost njihovega življenja, za preprečitev posledic na premoženje in okolje ali za odpravo tveganj, ki vodijo do takih resnih posledic. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izredni monitoring radioaktivnosti** je monitoring radioaktivnosti okolja, ki nastaja zaradi sproščanja radioaktivnih snovi ob izrednih dogodkih. | [**JV10**](http://www.pisrs.si/Pis.web/pregledPredpisa?id=PRAV13174) |
| **Izvajalec ali izvajalka radiološkega posega (izvajalec radiološkega posega)** je oseba, ki pri radiološkem posegu upravlja radiološko opremo. Razen v izjemnih primerih, določenih s tem zakonom ali v podzakonskih predpisih, izdanih na njegovi podlagi, je izvajalec radiološkega posega radiološki inženir ali zdravnik. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izvajalec ali izvajalka sevalne dejavnosti (izvajalec sevalne dejavnosti)** je fizična ali pravna oseba, ki je po določbah tega zakona registrirala svojo sevalno dejavnost ali zanjo pridobila dovoljenje za izvajanje. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izvajalec ali izvajalka zaščitnih ukrepov (izvajalec zaščitnih ukrepov)** je oseba, ki ob izrednem dogodku ukrepa v skladu s svojo določeno vlogo ob takem dogodku in je pri tem lahko izpostavljena ionizirajočim sevanjem. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Izvajalec intervencijskih ukrepov** je oseba, ki ob izrednem dogodku izvaja intervencijske ukrepe v skladu z načrtom zaščite in reševanja ob jedrski in radiološki nesreči v jedrskem ali sevalnem objektu in ki je pri tem lahko izpostavljena sevanju. | [**JV9**](http://www.pisrs.si/Pis.web/pregledPredpisa?id=PRAV12797) |
| **Izvajalec meritev radioaktivnosti pošiljk (izvajalec meritev)** je fizična ali pravna oseba, ki je pridobila pooblastilo za izvajalca meritev radioaktivnosti pošiljk odpadnih kovin, odpadkov, odpadne električne in elektronske opreme in uvoženega blaga na podlagi predpisa, ki ureja monitoring radioaktivnosti. | [**UV11**](http://www.pisrs.si/Pis.web/pregledPredpisa?id=URED4604) |
| **Izvedba radiološkega posega** je praktična izvedba radiološkega posega, vključno z vsemi potrebnimi spremljajočimi dejanji, kot so: uporaba oziroma rokovanje z radiološko opremo, ocena in izbira tehničnih in fizikalnih parametrov posega, vključno s prejeto dozo sevanja, umerjanje in vzdrževanje opreme, priprava in aplikacija radiofarmakov in obdelava slike. | [**SV3**](http://www.pisrs.si/Pis.web/pregledPredpisa?id=PRAV13401) |
| **Izvoz** je vsak iznos radioaktivnih ali jedrskih snovi iz carinskega območja EU v skladu s carinskimi predpisi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **J** |  |
| **Jedrska varnost** so tehnični in organizacijski ukrepi, s katerimi se doseže varno obratovanje jedrskega objekta, preprečujejo izredni dogodki ali ublažijo posledice teh dogodkov ter prispeva k varstvu izpostavljenih delavcev, prebivalstva in okolja pred ionizirajočimi sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Jedrske snovi** so rude, snovi vira ali posebne cepljive snovi, opredeljene v 197. členu Pogodbe o ustanovitvi Evropske skupnosti za atomsko energijo (UL C št. 84 z dne 30. 3. 2010, str. 1). | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Jedrski objekt** je objekt za predelavo in obogatitev jedrskih snovi ali izdelavo jedrskega goriva, jedrski reaktor v kritični ali podkritični sestavi, raziskovalni reaktor, jedrska elektrarna, objekt za skladiščenje, predelavo, obdelavo ali odlaganje jedrskega goriva ali visokoradioaktivnih odpadkov in objekt za skladiščenje, obdelavo ali odlaganje nizko- ali srednjeradioaktivnih odpadkov. Jedrski objekt lahko sestoji tudi iz več jedrskih objektov, če so funkcionalno povezani na istem geografsko zaokroženem območju in jih upravlja ena oseba. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Jedrsko blago** so jedrske snovi ter oprema in tehnologije, ki so načrtovane in izdelane za proizvodnjo ali uporabo jedrskih snovi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Jedrsko varovanje** so ukrepi, ki obsegajo preprečevanje, zaznavanje in ukrepanje v primeru kraje, sabotaže, nepooblaščenega dostopa, nedovoljenega prenosa ali drugih zlonamernih dejanj, ki vključujejo jedrske ali radioaktivne snovi in objekte ali dejavnosti, povezane z njimi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Jodna profilaksa** je zaužitje neradioaktivnega joda pred ali takoj ob nastanku izrednega dogodka, da se ščitnica zaščiti pred obsevanjem zaradi kopičenja radioaktivnih izotopov joda v njej. | **[UV2](http://www.pisrs.si/Pis.web/pregledPredpisa?id=URED7605)** |
| **K** |  |
| **Kalibracija** – glej [umerjanje](#Umerjanje) |  |
| **Kategorizacija sestavnih delov, sistemov in konstrukcij (SSK)** je njihova razporeditev v varnostne kategorije glede na pomembnost SSK za tveganje na podlagi verjetnostnih varnostnih analiz. | [**JV5**](http://www.pisrs.si/Pis.web/pregledPredpisa?id=PRAV12796) |
| **Klinična odgovornost** **za radiološki poseg** je odgovornost zdravnika, ki se nanaša na upravičenost in optimizacijo izpostavljenosti ionizirajočim sevanjem pacienta pri radiološkem posegu. V okviru tega je zdravnik odgovoren za: klinično oceno izida posega, sodelovanje z drugimi specialisti ali zdravstvenim osebjem glede primerne radiološke prakse, pridobivanje podatkov o predhodnih posegih, zagotavljanje obstoječih informacij ali dokumentacije o radioloških posegih napotnim ali drugim zdravnikom, ustrezno poučitev pacienta in drugih prizadetih posameznikov o tveganjih zaradi posegov ali ionizirajočih sevanj. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Klinična presoja** je sistematični pregled izvedbe in rezultatov radioloških posegov s ciljem dvigniti kakovost in rezultate oskrbe pacienta. Temelji na primerjavi postopkov in rezultatov posegov z dogovorjenimi standardi dobre radiološke prakse ter vodi do sprememb postopkov oziroma uskladitev s sodobnimi standardi, kjer je to potrebno in primerno. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Komandna soba** je prostor v jedrski elektrarni ali raziskovalnem reaktorju, v katerem se zbirajo informacije o obratovanju objekta in iz katerega je mogoče krmiliti vse za varnost pomembne procese. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Kompetence** so izobrazba, usposobljenost, veščine in izkušnje za izvajanje nalog. | [**JV5**](http://www.pisrs.si/Pis.web/pregledPredpisa?id=PRAV12796) |
| **Koncentracije aktivnosti in specifične aktivnosti v okolju (imisija)** so posamične koncentracije aktivnosti, izražene v Bq/m3 ipd., oziroma specifične aktivnosti, izražene v Bq/kg ipd., vseh ključnih radionuklidov na merilnih mestih, ki jih je povzročila emisija. | [**JV10**](http://www.pisrs.si/Pis.web/pregledPredpisa?id=PRAV13174) |
| **Kontaminacija** je nenamerna ali nezaželena prisotnost radioaktivnih snovi na površinah, v trdnih, tekočih ali plinastih materialih ali na človeškem telesu. | [**UV2**](http://www.pisrs.si/Pis.web/pregledPredpisa?id=URED7605) |
| **Kontrolirano območje** je območje na zunanjem robu varovanega območja. Kontroliran je lahko tudi prostor znotraj objekta ali objekt, ki je pod občasnim fizičnim in stalnim tehničnim nadzorom. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Kontrolna točka** je nadzorovan in urejen prehod med območji z različno stopnjo radioaktivne kontaminacije ali z različnimi ravnmi sevanja. | [**JV2/SV2**](http://www.pisrs.si/Pis.web/pregledPredpisa?id=PRAV12882)**,** [**SV8A**](http://www.pisrs.si/Pis.web/pregledPredpisa?id=PRAV13512) |
| **Koristni snop** **sevanja** je skozi sistem zaslonk usmerjeni snop, ki je namenjen slikanju oziroma presvetljevanju predmetov ali pacientov ali zdravljenju pacientov. Presek koristnega snopa je koristno polje sevanja. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Koristni snop sevanja** je snop, usmerjen skozi sistem zaslonk in je namenjen slikanju oziroma presvetljevanju ali zdravljenju pacientov. Presek koristnega snopa je koristno polje sevanja. | [**SV3**](http://www.pisrs.si/Pis.web/pregledPredpisa?id=PRAV13401) |
| **Kritičnost** je stanje snovi, ko v njej poteka stabilna jedrska verižna reakcija, ki se sama vzdržuje. | [**JV7**](http://www.pisrs.si/Pis.web/pregledPredpisa?id=PRAV7618) |
| **Kultura varovanja** sestoji iz značilnosti, naravnanosti in vedenja pri posameznikih v organizacijah ali ustanovah, katerih cilj so podpora, izboljšanje in trajnostni pristop do jedrskega varovanja. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Kvalifikacija** je proces, s katerim se dokazuje, da določena SSK obratuje na zahtevo in v predvidenih okoljskih razmerah do konca svoje kvalificirane življenjske dobe in v skladu z zahtevanimi merili. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **L** |  |
| **Lokacija** je geografsko območje, na katerem je sevalni ali jedrski objekt in kjer potekajo dejavnosti, ki jim je ta namenjen. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **M** |  |
| **Manj pomemben sevalni objekt** je objekt, v katerem se uporabljajo viri sevanja, ki bi brez vnaprej ustrezno načrtovane zaščite objekta lahko povzročili izpostavljenost ionizirajočim sevanjem delavcev ali drugih oseb v objektu nad predpisanimi mejnimi dozami. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Meddržavna pogodba** je Pogodba med Vlado Republike Slovenije in Vlado Republike Hrvaške o ureditvi statusnih in drugih pravnih razmerij, povezanih z vlaganjem v Nuklearno elektrarno Krško, njenim izkoriščanjem in razgradnjo in Skupne izjave ob podpisu Pogodbe med Vlado Republike Slovenije in Vlado Republike Hrvaške o ureditvi statusnih in drugih pravnih razmerij, povezanih z vlaganjem v Nuklearno elektrarno Krško, njenim izkoriščanjem in razgradnjo (Uradni list RS – Mednarodne pogodbe, št. 5/03). |  |
| **Mednarodna lestvica jedrskih in radioloških dogodkov** je orodje za skladno obveščanje javnosti o varnostnem pomenu dogodkov, povezanih s sevalno in jedrsko varnostjo. Obveščanje poteka prek Mednarodne agencije za atomsko energijo. | [**JV9**](http://www.pisrs.si/Pis.web/pregledPredpisa?id=PRAV12797) |
| **Meja zaznavanja** je vrednost, značilna za vsako merilno metodo, ki pomeni najmanjšo pravo vrednost merjene veličine, ki jo je mogoče določiti z določeno ravnijo zaupanja. | [**JV10**](http://www.pisrs.si/Pis.web/pregledPredpisa?id=PRAV13174) |
| **Mejna doza** je največja vrednost efektivne doze (če je to primerno, predvidene efektivne doze) ali največja vrednost ekvivalentne doze v določenem časovnem intervalu, ki je doza posameznika ne sme preseči. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Mejne vrednosti radioaktivne kontaminacije** so vrednosti specifičnih aktivnosti, ki so izvedene na podlagi modelov letnega vnosa radionuklidov v človeški organizem z zaužitjem ali vdihavanjem, na podlagi modelov zunanje izpostavljenosti ionizirajočim sevanjem in na podlagi pretvorbenih količnikov, t. i. doznih faktorjev. Določijo se za posamezne radionuklide ali vrste radionuklidov na površinah, v snoveh in za referenčne osebe. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Merila sprejemljivosti** **za prevzem v skladiščenje ali odlaganje** so kakovostno ali količinsko izražena merila v zvezi z lastnostmi radioaktivnih odpadkov ali izrabljenega goriva, ki jih morajo izpolnjevati radioaktivni odpadki ali izrabljeno gorivo zaradi varnosti njihovega skladiščenja ali odlaganja. | [**JV7**](http://www.pisrs.si/Pis.web/pregledPredpisa?id=PRAV7618) |
| **Merilna metoda** je logično zaporedje generično opisanih operacij, ki se uporabljajo pri merjenju. | [**JV10**](http://www.pisrs.si/Pis.web/pregledPredpisa?id=PRAV13174) |
| **Meritve radioaktivnosti** so meritve hitrosti doze sevanja gama. | [**UV11**](http://www.pisrs.si/Pis.web/pregledPredpisa?id=URED4604) |
| **Monitoring radioaktivnosti** v okolju so meritve hitrosti doz zaradi radioaktivnih snovi v okolju ali meritve koncentracije radionuklidov v okolju. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Mreža za zgodnje obveščanje** je sistem merilnikov zunanjega sevanja ali koncentracije radionuklidov v zraku oziroma v zbirnem usedu z ustrezno programsko opremo za avtomatsko izvajanje meritev, pošiljanje rezultatov v oddaljene centre in avtomatsko obveščanje ob preseženih alarmnih mejah. | [**JV10**](http://www.pisrs.si/Pis.web/pregledPredpisa?id=PRAV13174) |
| **N** |  |
| **Načrt zaščite in reševanja organizacije** je dokument, ki ga pripravi upravljavec jedrskega ali sevalnega objekta po predpisih o varstvu pred naravnimi in drugimi nesrečami in v skladu z določili tega zakona. Opisuje ukrepe, s katerimi se načrtuje ustrezen odziv pri izpostavljenosti ob izrednem dogodku. Tak odziv temelji na pričakovanih dogodkih in scenarijih. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Načrtovana izpostavljenost** je izpostavljenost zaradi načrtovane uporabe vira sevanja ali načrtovane človekove dejavnosti, ki spremeni prenosne poti, povezane z izpostavljenostjo. Načrtovana izpostavljenost povzroči ali bi lahko povzročila izpostavljenost ljudi in okolja. Zajema lahko pričakovane in potencialne izpostavljenosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Načrtovanje intervencijskih ukrepov na območju jedrskega objekta (načrtovanje intervencijskih ukrepov)** so dejavnosti, ki vključujejo pripravljenost in takojšen odziv na jedrsko ali radiološko nesrečo glede na oceno ogroženosti ob izrednih dogodkih v jedrskih objektih, kot je predvideno za območje takojšnjih zaščitnih ukrepov v državnem načrtu zaščite in reševanja. | [**UV8**](http://www.pisrs.si/Pis.web/pregledPredpisa?id=URED6353) |
| **Nadzor konfiguracije objekta** je takšno ravnanje s projektno dokumentacijo sevalnega ali jedrskega objekta, da je njegovo dejansko stanje v skladu s projektnimi zahtevami, da so vsi zahtevani podatki in informacije v dokumentaciji ter da ta ustreza dejanskemu stanju objekta. | [**JV5**](http://www.pisrs.si/Pis.web/pregledPredpisa?id=PRAV12796) |
| **Nadzorovano območje** je območje, za katero veljajo posebna pravila, s katerimi se zagotovi ustrezno varstvo pred ionizirajočim sevanjem ali prepreči širjenje radioaktivne kontaminacije, in do katerega je dostop nadzorovan. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Namembna tretja država ali država članica** sta tretja država ali država članica, kamor je pošiljka namenjena ali poslana. | [**JV11**](http://www.pisrs.si/Pis.web/pregledPredpisa?id=PRAV9307) |
| **Napotena oseba** je pacient ali druga oseba, napotena na radiološki poseg. | [**SV3**](http://www.pisrs.si/Pis.web/pregledPredpisa?id=PRAV13401) |
| **Napotni zdravnik** **ali napotna zdravnica** **(napotni zdravnik)** je zdravnik ali zobozdravnik, ki napoti posameznika na radiološki poseg. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Naravni vir sevanja** je vir ionizirajočega sevanja naravnega, zemeljskega ali kozmičnega izvora.  | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Navodilo za ukrepanje v primeru izrednega dogodka** je dokument, ki ga pripravi izvajalec sevalne dejavnosti, ki ne potrebuje načrta zaščite in reševanja. Opisuje ukrepe, s katerimi se načrtuje ustrezen odziv pri izpostavljenosti ob izrednem dogodku. Tak odziv temelji na pričakovanih dogodkih in scenarijih. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Negovalci** so posamezniki, ki so zaradi pomoči pri negi in skrbi za udobje pacientov in drugih oseb, izpostavljenih ionizirajočim sevanjem v zdravstvene namene, izven okvira svojega poklica zavestno in prostovoljno izpostavljeni sevanjem. | [**SV3**](http://www.pisrs.si/Pis.web/pregledPredpisa?id=PRAV13401) |
| **Nenamerna izpostavljenost** je izpostavljenost v zdravstvene namene, ki se pomembno razlikuje od nameravane izpostavljenosti za izbrani namen. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Nenormalno obratovanje** je obratovanje, pri katerem pride do odstopanj, ki presegajo pričakovane obratovalne parametre, in ki se zgodi vsaj enkrat v času obratovanja objekta, vendar zaradi ustrezne konstrukcije ne povzroči škode na SSK, pomembnih za varnost, in ne vodi do nesreče. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/NPB/JV9.doc) |
| **Neodvisne meritve** so meritve, ki se izvajajo vzporedno s programom rednega obratovalnega monitoringa radioaktivnosti, in to neodvisno od meritev, ki jih zagotavlja zavezanec za monitoring radioaktivnosti. | [**JV10**](http://www.pisrs.si/Pis.web/pregledPredpisa?id=PRAV13174) |
| **Neposredni vzrok** je okvara, dejanje, opustitev dejanja ali stanje, ki neposredno povzroči dogodek. Običajno pa ne pojasnjuje, zakaj je prišlo do okoliščin, ki so povzročile odstopanje. | [**JV9**](http://www.pisrs.si/Pis.web/pregledPredpisa?id=PRAV12797) |
| **Nesreča** je odstopanje od normalnega obratovanja, ki je manj pogosto in ima težje posledice kot nenormalno obratovanje. Pri nesreči lahko pride do večje poškodbe sevalnega ali jedrskega objekta ali zmanjšanja učinkovitosti varnostnih pregrad. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Nesreča, ki presega projektne dogodke,** je nesreča, ki se lahko pripeti, vendar ni upoštevana pri osnovnem projektiranju jedrskega objekta zaradi njene izredno majhne verjetnosti. Obsega razširjene projektne nesreče ter težke nesreče. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Nevarni vir sevanja** je vir sevanja, ki lahko povzroči trajne poškodbe oseb, ki bi ravnale z njim ter ob tem ne bi upoštevale ukrepov varnosti in varovanja. Nevarni vir sevanja je določen v tabeli 5 iz priloge te uredbe. Za določitev kategorije nevarnega vira sevanja se uporablja trenutna aktivnost. | [**UV1**](http://www.pisrs.si/Pis.web/pregledPredpisa?id=URED7625) |
| **Nezgoda** je nezaželeno stanje, s posledicami, ki niso zanemarljive s stališča varstva pred sevanji ali jedrske varnosti. Nezgodo lahko povzroči neustrezno človeško dejanje oziroma neustrezno delovanje sistema ali komponente. Nezgoda zahteva prepoznavanje napake in njeno odpravo oziroma popravljalni ukrep. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Nizko obogateni uran** je uran, ki vsebuje radionuklid U-235 ali U-233 ali oba v takšni količini, da je delež vsote teh radionuklidov večji od deleža U-235 v naravnem uranu, vendar manjši od 20%. | [**JV12**](http://www.pisrs.si/Pis.web/pregledPredpisa?id=PRAV8145) |
| **Normalno obratovanje** je obratovanje v okviru obratovalnih pogojev in omejitev. | [**JV9**](http://www.pisrs.si/Pis.web/pregledPredpisa?id=PRAV12797) |
| **Notranja obsevanost** je učinek obsevanja, ki ga povzroča ionizirajoče sevanje na organizem, kadar je vir sevanja v telesu zaradi vnosa ali aktivacije. | [**UV2**](http://www.pisrs.si/Pis.web/pregledPredpisa?id=URED7605)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Notranji promet** **pošiljke odpadnih kovin** je pošiljka odpadnih kovin med pošiljateljem in prevzemnikom odpadnih kovin v Republiki Sloveniji. | [**UV11**](http://www.pisrs.si/Pis.web/pregledPredpisa?id=URED4604) |
| **O** |  |
| **Občasni varnostni pregled** je sistematično preverjanje varnosti sevalnih ali jedrskih objektov, ki se izvaja v rednih obdobjih (časovnih intervalih), da bi se ugotovili zbirni učinki staranja, sprememb na objektu, obratovalnih izkušenj in tehničnega napredka ter sprememb na lokaciji objekta, s tem pa zagotovila visoka stopnja varnosti v celotni obratovalni dobi sevalnega ali jedrskega objekta. Občasni varnostni pregled je dopolnilno orodje stalnemu preverjanju varnosti, s katerim se mora celovito preveriti stopnja jedrske varnosti sevalnega ali jedrskega objekta in potrditi, da je ta sposoben varno obratovati v naslednjem obdobju. | [**JV9**](http://www.pisrs.si/Pis.web/pregledPredpisa?id=PRAV12797) |
| **Obdelava** so postopki, s katerimi se spremenijo lastnosti radioaktivnih odpadkov ali izrabljenega goriva zaradi tehničnih, ekonomskih ali varnostnih razlogov. | [**JV11**](http://www.pisrs.si/Pis.web/pregledPredpisa?id=PRAV9307) |
| **Območja z več radona** so območja, na katerih je zaradi sestave in geološke sestave tal mogoče pričakovati, da letno povprečje koncentracije radona v zaprtih prostorih presega referenčno raven. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Območje lokacije sevalnega ali jedrskega objekta** sta lokacija in njena okolica, ki sta zaradi značilnosti naravnih ali umetnih pojavov pomembni za oceno varnosti objekta. | [**JV5**](http://www.pisrs.si/Pis.web/pregledPredpisa?id=PRAV12796) |
| **Območje materialne bilance** je območje znotraj jedrskega objekta ali zunaj njega, v katerem je kadar koli mogoče opraviti popis jedrskih snovi in določiti količino teh snovi, ki se vnašajo v to območje ali iznašajo iz njega. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Območje omejene rabe prostora na območju jedrskega objekta (območje omejene rabe)** je območje, na katerem je zaradi ukrepov sevalne in jedrske varnosti posameznega jedrskega objekta raba prostora omejena. Območje omejene rabe je v tej uredbi najmanjša velikost širšega območja nadzorovane rabe, določena v predpisu, ki ureja območja omejene rabe prostora zaradi jedrskega objekta in pogoje gradnje objektov na teh območjih. | [**UV8**](http://www.pisrs.si/Pis.web/pregledPredpisa?id=URED6353) |
| **Območje omejene rabe prostora** **zaradi jedrskega objekta** **(območje omejene rabe prostora)** je območje, kjer je zaradi ukrepov sevalne in jedrske varnosti posameznega jedrskega objekta raba prostora omejena in vključuje izključitveno območje, ožje območje nadzorovane rabe in širše območje nadzorovane rabe. | [**UV3**](http://www.pisrs.si/Pis.web/pregledPredpisa?id=URED3286) |
| **Območje preventivnih zaščitnih ukrepov** je območje okrog sevalnega ali jedrskega objekta, za katerega so načrtovani nujni zaščitni ukrepi, s katerimi preprečimo ali zmanjšamo resne deterministične učinke sevanja izven območja lokacije sevalnega ali jedrskega objekta. Zaščitne ukrepe na tem območju izvedemo pred ali kmalu po izpustu radioaktivnih snovi ali po izpostavljenosti na podlagi tehničnega stanja sevalnega ali jedrskega objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Območje takojšnjih zaščitnih ukrepov** je območje okrog sevalnega ali jedrskega objekta, za katerega so načrtovani nujni zaščitni ukrepi ob izrednem dogodku, s katerimi preprečimo izpostavljenost izven lokacije objekta v skladu z mednarodnimi varnostnimi standardi. Zaščitne ukrepe na tem območju izvedemo na podlagi monitoringa radioaktivnosti v okolju ali, če je ustrezno, na podlagi tehničnega stanja sevalnega ali jedrskega objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Obramba v globino** je projektno načelo, po katerem je treba za dosego zaščitnega namena (npr. preprečevanje izpustov radioaktivnih snovi) pri projektiranju in upravljanju uporabiti več varnostnih ukrepov, ki so razvrščeni tako, da če prvi od njih odpove, njegovo vlogo prevzame drugi, in tako naprej. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Obratovalna doba objekta** je čas, v katerem se objekt uporablja v predvidene namene. Če gre za odlagališče, se ta čas začne s prvo odložitvijo odpadkov v objekt in konča z zaprtjem odlagališča. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Obratovalni kazalnik** je merljivi parameter, ki omogoča opazovanje obstoječe učinkovitosti izvajanja nekega procesa oziroma njeno spremljanje skozi daljše obdobje. | [**JV9**](http://www.pisrs.si/Pis.web/pregledPredpisa?id=PRAV12797) |
| **Obratovalni monitoring radioaktivnosti** je program meritev emisij, imisij in zunanjega sevanja ter ocena vpliva na ljudi, biotop in okolje. Izvaja se med obratovanjem jedrskega ali sevalnega objekta. | [**JV10**](http://www.pisrs.si/Pis.web/pregledPredpisa?id=PRAV13174) |
| **Obratovalni pogoji in omejitve** so skupina pravil, ki so del varnostnega poročila in določajo omejitve parametrov, zmogljivost in delovanje opreme ter ukrepanje osebja za varno obratovanje sevalnega ali jedrskega objekta. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Obratovalni postopki ob izrednem dogodku** so postopki namenjeni obvladovanju projektnih dogodkov in vsebujejo navodila za vrnitev objekta v varno stanje, pri čemer ti postopki za jedrske objekte obsegajo tudi obvladovanje razširjenih projektnih dogodkov kategorije A, ki presegajo projektne dogodke. | [**JV9**](http://www.pisrs.si/Pis.web/pregledPredpisa?id=PRAV12797) |
| **Obratovanje** o vse dejavnosti za doseganje namena, zaradi katerega je bil sevalni ali jedrski objekt zgrajen, vključno z vzdrževanjem, menjavo goriva (če gre za jedrsko elektrarno ali raziskovalni reaktor), pregledi med obratovanjem, shranjevanjem, skladiščenjem radioaktivnih odpadkov ali izrabljenega goriva, odlaganjem rudarske ali hidrometalurške jalovine in radioaktivnih odpadkov ter drugimi sorodnimi dejavnostmi. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Obremenitveni cikel** je zaključeno zaporedje dogajanj, ki obsega prehod iz izhodiščnih v nove procesne pogoje, poljubno dolgo obratovanje ali vzdrževanje v novem stanju in vrnitev v izhodiščno stanje. V enem takem ciklu je lahko en ali več obremenitvenih ciklov z manjšimi intenzitetami procesnih pogojev. | [**JV9**](http://www.pisrs.si/Pis.web/pregledPredpisa?id=PRAV12797) |
| **Obsevalna naprava** je naprava z virom ionizirajočega sevanja, namenjena obsevanju s tem sevanjem. | [**JV5**](http://www.pisrs.si/Pis.web/pregledPredpisa?id=PRAV12796) |
| **Obsevanost pacienta** je doza ionizirajočega sevanja, ki jo prejme pacient ali druga oseba, izpostavljena ionizirajočim sevanjem v zdravstvene namene. | [**SV3**](http://www.pisrs.si/Pis.web/pregledPredpisa?id=PRAV13401) |
| **Obstoječa izpostavljenost** je izpostavljenost, ki že obstaja, ko je treba sprejeti odločitev o njenem nadzoru. Zaradi obstoječe izpostavljenosti ni treba ali ni več treba izvajati nujnih ukrepov. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Ocena varstva pred sevanji** je dokument, s katerim se oceni naravo in velikost sevalnega tveganja ter izpostavljenost delavcev in prebivalstva zaradi izvajanja sevalne dejavnosti in opredelijo ukrepi varstva pred sevanji ter način optimizacije varstva pred ionizirajočimi sevanji v okoliščinah in delovnih pogojih, ki so pomembni z vidika varstva pred sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Odgovorna oseba za varstvo pred sevanji** je posameznik, ki ima ustrezno znanje, usposobljenost in izkušnje iz varstva pred sevanji s področja določene vrste sevalne dejavnosti, da lahko nadzoruje ali izvaja ukrepe varstva pred sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Odlagališče** je objekt, katerega osnovni namen je odlaganje radioaktivnih odpadkov. | [**JV7**](http://www.pisrs.si/Pis.web/pregledPredpisa?id=PRAV7618) |
| **Odlaganje** je namestitev radioaktivnih odpadkov ali izrabljenega goriva v odobreni objekt brez namena njihove odstranitve. | [**JV11**](http://www.pisrs.si/Pis.web/pregledPredpisa?id=PRAV9307) |
| **Odlaganje radioaktivnih odpadkov** je namestitev radioaktivnih odpadkov na odlagališče ali na določeno mesto brez namena, da bi jih ponovno prevzeli. Za odlaganje radioaktivnih odpadkov se šteje tudi, če pristojni organ odobri izpuščanje odpadnih radioaktivnih snovi v okolje, ki se pozneje razredčijo. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Odležavanje** je začasno shranjevanje ali zadrževanje radioaktivnih odpadkov ali izrabljenega goriva za določen čas, zato da se zmanjša aktivnost radionuklidov ali njihova toplotna moč. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Odobreni objekt** je objekt na ozemlju države, za katerega so pristojni organi te države skladno s svojo veljavno zakonodajo izdali dovoljenje za dolgoročno skladiščenje ali odlaganje zaprtih virov sevanja, ali objekt, ki ima skladno z veljavno zakonodajo te države ustrezno dovoljenje za začasno skladiščenje zaprtih virov sevanja. | [**JV11**](http://www.pisrs.si/Pis.web/pregledPredpisa?id=PRAV9307) |
| **Odpadna električna in elektronska oprema (OEEO) je določena v predpisu, ki ureja odpadno električno in elektronsko opremo.** | **UV11** |
| **Odpadne kovine** so odpadne kovine in zlitine s seznama odpadkov, ki je določen v prilogi Odločbe Komisije z dne 3. maja 2000 o nadomestitvi Odločbe 94/3/ES o oblikovanju seznama odpadkov, skladno s členom 1(a) Direktive Sveta 75/442/EGS o odpadkih in Odločbe Sveta 94/904/ES o oblikovanju seznama nevarnih odpadkov, skladno s členom 1(4) Direktive Sveta 91/689/EGS o nevarnih odpadkih (UL L št. 226 z dne 6. 9. 2000, str. 3; Odločba 2000/532/ES), zadnjič spremenjene s Sklepom Komisije z dne 18. decembra 2014 o spremembi Odločbe Komisije 2000/532/ES o seznamu odpadkov v skladu z Direktivo 2008/98/ES Evropskega parlamenta in Sveta (UL L št. 370 z dne 30. 12. 2014, str. 44; Sklep 2014/955/EU), (Odločba 2000/532/ES), ki so v celoti določene s šestmestno kodo za odpadek in z ustrezno dvomestno ali štirimestno kodo naslovov naslednjih poglavij, kjer je večja verjetnost, da je v pošiljki odpadkov lahko (nehote) tudi radioaktivna snov oziroma se zazna povišano sevanje: 02 (02 01 10), 10, 12, 15 (15 01 04), 16 (16 02), 17 (17 04), 19 (19 10), 19 (19 12 02 in 19 12 03) in 20 (20 01 40) | [**UV11**](http://www.pisrs.si/Pis.web/pregledPredpisa?id=URED4604) |
| **Odpoved s skupnim vzrokom** je neoperabilnost dveh ali več SSK kot posledica istega vzroka oziroma dogodka. | [**JV5**](http://www.pisrs.si/Pis.web/pregledPredpisa?id=PRAV12796) |
| **Odprti vir sevanja** je vir sevanja, katerega oblika in zgradba ne ustrezata zahtevam varstva pred sevanji, ki veljajo za zaprti vir sevanja, tako da je mogoča razpršitev radioaktivnih snovi v okolje. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Okoljske razmere** so razmere, v katerih mora izbrani SSK, oprema ali instrument obratovati in ki so med drugim določene s temperaturo, tlakom, sevanjem, relativno vlažnostjo, kemičnim okoljem, stopnjo poplavljenosti, potresi ipd. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Okončina** pomeni dlan, podlaket, stopalo ali gleženj. | [**UV2**](http://www.pisrs.si/Pis.web/pregledPredpisa?id=URED7605) |
| **Opazovano območje** je območje, ki je ustrezno nadzorovano zaradi varstva pred sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Operabilnost** je stanje SSK, v katerem je zagotovljena zmožnost delovanja oziroma opravljanja naloge v skladu z obratovalnimi pogoji in omejitvami. Zagotovljeno mora biti tudi delovanje drugih potrebnih SSK, ki s podpornimi funkcijami (npr. električno napajanje, hlajenje, mazanje ipd.) omogočajo operabilnost posamezne SSK v skladu z obratovalnimi pogoji in omejitvami. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Operater** je strokovno usposobljena oseba z izpitom, ki krmili ali daje navodila za krmiljenje sevalnega ali jedrskega objekta. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Operativna dozimetrija** je sistem meritev osebnih doz, ki jih izvaja upravljavec objekta oziroma izvajalec sevalne dejavnosti in so namenjene sprotnemu nadzoru izpostavljenosti. | [**SV5**](http://www.pisrs.si/Pis.web/pregledPredpisa?id=PRAV13403) |
| **Operativne mejne ravni** so enostavno merljive vrednosti za odločanje o zaščitnih ukrepih, s pomočjo katerih zagotavljamo upoštevanje referenčnih ravni. | [**UV2**](http://www.pisrs.si/Pis.web/pregledPredpisa?id=URED7605) |
| **Operativni podporni center** je vnaprej določen prostor na območju lokacije sevalnega ali jedrskega objekta z zvezami in organizacijo, ki med izrednim dogodkom zagotavlja namestitev izvajalcev intervencijskih ukrepov in napotitev k izvajanju intervencijskih ukrepov na tem območju. | [**JV9**](http://www.pisrs.si/Pis.web/pregledPredpisa?id=PRAV12797) |
| **Opustitev nadzora** je postopek v skladu [predpisom, ki ureja sevalne dejavnosti](file:///%5C%5Cad.sigov.si%5CUSR%5CK-L%5CKompareN27%5CDesktop%5CUV1.doc#člen5), na podlagi katerega se z radioaktivnimi odpadki ne ravna več po predpisih, ki urejajo varstvo pred ionizirajočimi sevanji. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Organizator prevoza** je fizična ali pravna oseba, ki organizira prevoz ali opravlja druge storitve v zvezi s prevozom pošiljk odpadnih kovin ali drugega blaga | [**UV11**](http://www.pisrs.si/Pis.web/pregledPredpisa?id=URED4604) |
| **Osebe, vključene v sevalno dejavnost,** so osebe, ki sodelujejo pri izvajanju sevalne dejavnosti ali so zaradi nje izpostavljene sevanjem in morajo zato biti usposobljene iz varstva pred sevanji. Osebe, vključene v sevalno dejavnost, so lahko delavci v organizacijskih enotah varstva pred sevanji, odgovorne osebe za varstvo pred sevanji, izpostavljeni delavci, delavci, ki delajo pod nadzorom in delavci, ki upravljajo z viri sevanja. | [**SV8**](http://www.pisrs.si/Pis.web/pregledPredpisa?id=PRAV13404) |
| **Osebje z dovoljenjem** so delavci, ki so uspešno opravili strokovno usposabljanje in preverjanje znanja v skladu s predpisom, ki ureja pogoje, ki jih morajo izpolnjevati delavci, ki opravljajo za varnost pomembna dela v jedrskih ali sevalnih objektih. | [**JV5**](http://www.pisrs.si/Pis.web/pregledPredpisa?id=PRAV12796) |
| **Osebna varovalna oprema** so pripomočki, ki jih delavec nosi na sebi, z njimi rokuje ali jih kako drugače uporablja za zmanjšanje svoje izpostavljenosti. | [**SV8A**](http://www.pisrs.si/Pis.web/pregledPredpisa?id=PRAV13512) |
| **Osiromašeni uran** je uran, ki vsebuje manjši delež radionuklida U-235 kot je njegov delež v naravnem uranu. | [**JV12**](http://www.pisrs.si/Pis.web/pregledPredpisa?id=PRAV8145) |
| **Ožje območje nadzorovane rabe** je vmesni del območja omejene rabe prostora, kjer je režim rabe prostora milejši kot v izključitvenem območju, vendar strožji kot v širšem območju omejene rabe prostora. | [**UV3**](http://www.pisrs.si/Pis.web/pregledPredpisa?id=URED3286) |
| **P** |  |
| **Paket** je embalaža skupaj z notranjimi pregradami ali absorpcijskim materialom, radioaktivnimi odpadki ali izrabljenim gorivom. Paket je tudi nepakiran kosovni radioaktivni odpadek ali nepakirano izrabljeno gorivo. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Parametrična vrednost** je vrednost radioaktivnih snovi v pitni vodi, nad katero organ, pristojen za varstvo pred sevanji, preveri, ali prisotnost radioaktivnih snovi v pitni vodi predstavlja tveganje za zdravje ljudi, na katero se je treba odzvati, ter po potrebi sprejme sanacijske ukrepe za izboljšanje kakovosti vode do take stopnje, da bodo izpolnjene zahteve za varovanje zdravja ljudi z vidika varstva pred sevanjem. | [**SV11**](http://www.pisrs.si/Pis.web/pregledPredpisa?id=PRAV12359) |
| **Pasivni dozimeter** je merilnik doze, pri katerem sta detektor in merilni del ločena. Sevanju je izpostavljen samo detektor, dozo pa se ovrednoti šele po odčitavanju v merilnem sistemu. | [**SV5**](http://www.pisrs.si/Pis.web/pregledPredpisa?id=PRAV13403) |
| **Pisni postopki** so odobreni postopki in delovna navodila za izvajanje dejavnosti in del. Zajeti morajo vsa normalna stanja, odstopanja in nepravilnosti glede na normalna in izredna stanja sevalnega ali jedrskega objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Pisni postopki** so zapisana navodila, po katerih se ravna z radioaktivnimi odpadki ali izrabljenim gorivom. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Pitna voda** je:- voda v njenem prvotnem stanju ali po pripravi, namenjena pitju, kuhanju, pripravi hrane ali za druge gospodinjske namene, ne glede na njeno poreklo in ne glede na to, ali se dobavlja iz vodovodnega omrežja, cistern ali kot predpakirana voda, in- voda, ki se v podjetju za proizvodnjo in promet živil uporablja za proizvodnjo, predelavo, konzerviranje ali trženje proizvodov ali snovi, razen če nosilec živilske dejavnosti dokazuje, da v določeni fazi proizvodnje živil lahko uporablja tudi vodo, ki ni v skladu s tem pravilnikom in s tem kakovost vode ne more vplivati na zdravstveno ustreznost živil v končni obliki ter tako ni povzročeno tveganje za zdravje ljudi. | [**SV11**](http://www.pisrs.si/Pis.web/pregledPredpisa?id=PRAV12359) |
| **Pogostost poškodbe sredice** je merilo tveganja, ki kaže, s kakšno verjetnostjo lahko pričakujemo pregretje in poškodbo sredice reaktorja na enoto časa. | [**JV9**](http://www.pisrs.si/Pis.web/pregledPredpisa?id=PRAV12797) |
| **Pogostost velikih zgodnjih izpustov** je merilo tveganja, ki kaže pričakovano število velikih zgodnjih izpustov na enoto časa. | [**JV9**](http://www.pisrs.si/Pis.web/pregledPredpisa?id=PRAV12797) |
| **Poklicni preventivni zdravstveni pregledi** je preventivni zdravstveni pregledi določenih kategorij delavcev, ki so v svojem delovnem okolju izpostavljeni škodljivim vplivom. | [**SV3**](http://www.pisrs.si/Pis.web/pregledPredpisa?id=PRAV13401) |
| **Poneverjeni deli** so predmeti, ki ne ustrezajo veljavnim standardom. Med te predmete spadajo:- neustrezni predmeti, izdelani pri neznanih ali neodobrenih proizvajalcih, ki ne ustrezajo veljavnim standardom, specifikacijam ali tehničnim zahtevam, navedenim v nabavni dokumentaciji;- ponarejeni predmeti, ki so namenoma izdelani ali spremenjeni tako, da bi bili videti kot pravi izdelki;- goljufivi predmeti, katerih material, lastnosti ali značilnosti so namenoma prikazani drugače, kot so v resnici;- sumljivi predmeti, za katere po vizualnem pregledu, preizkusih ali na podlagi drugih predhodnih informacij obstaja sum, da ne ustrezajo veljavnim standardom, specifikacijam ali tehničnim zahtevam, navedenim v nabavni dokumentaciji. | [**JV5**](http://www.pisrs.si/Pis.web/pregledPredpisa?id=PRAV12796) |
| **Pooblaščeni izvajalci ali izvajalke medicine dela (pooblaščeni izvajalci medicine dela)** so zdravniki, ki so pooblaščeni za izvajanje zdravstvenega nadzora izpostavljenih delavcev, praktikantov in študentov. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pooblaščeni izvajalec ali izvajalka dozimetrije (pooblaščeni izvajalec dozimetrije)** je pravna oseba, ki jo je pooblastil pristojni organ ter ima ustrezne merilne metode in zaposlene usposobljene strokovnjake za oceno osebnih doz, vključno z umerjanjem, odčitavanjem in razlago odčitkov z instrumentov za merjenje osebnih doz ali merjenje radioaktivnosti v človekovem telesu ali bioloških vzorcih. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pooblaščeni izvedenec ali izvedenka varstva pred sevanji (pooblaščeni izvedenec varstva pred sevanji)** je pravna ali fizična oseba, ki je pridobila pooblastilo pristojnega organa ter ima zahtevano znanje, usposobljenost, izkušnje in opremo, da svetuje o ukrepih varstva pred sevanji, izvaja preverjanje delovnih pogojev in sevalnih razmer na nadzorovanih in opazovanih območjih, preglede virov sevanj in osebne varovalne opreme ter usposabljanja iz varstva pred sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pooblaščeni izvedenec ali izvedenka za sevalno in jedrsko varnost (pooblaščeni izvedenec za sevalno in jedrsko varnost)** je pravna oseba, ki jo je pooblastil pristojni organ, ima zahtevano znanje ter je usposobljena za ocenjevanje sevalne in jedrske varnosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pooblaščeni izvedenec izvedenec ali izvedenka medicinske fizike (pooblaščeni izvedenec medicinske fizike)** je fizična oseba, ki jo je pooblastil pristojni organ ter ima zahtevano izobrazbo, znanje, usposobljenost in izkušnje za optimizacijo radioloških posegov, merjenje in ocenjevanje izpostavljenosti pacientov, zagotavljanje in preverjanje kakovosti radioloških posegov ter svetovanje na področju medicinske fizike. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Popravljalni ukrep** je ukrep, ki prepreči ponovitev dogodka ali nezaželenega stanja SSK ali objekta. Zajema lahko popravilo oziroma spremembo na SSK, spremembo procesa vzdrževanja ali preizkušanja, poseben pregled SSK, spremembo procesa obratovanja objekta ali dejavnosti v zvezi z izobraževanjem ali usposabljanjem osebja. | [**JV9**](http://www.pisrs.si/Pis.web/pregledPredpisa?id=PRAV12797) |
| **Poročilo o meritvah radioaktivnosti pošiljke** **(poročilo o meritvah)** je poročilo o izvedbi meritev radioaktivnosti pošiljk, ki ga izdela izvajalec meritev v skladu s to uredbo | [**UV11**](http://www.pisrs.si/Pis.web/pregledPredpisa?id=URED4604) |
| **Posameznik ali posameznica iz prebivalstva (posameznik iz prebivalstva)** je posameznik, ki je lahko kot prebivalec izpostavljen ionizirajočemu sevanju. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pospeševalnik delcev** je oprema ali naprava, ki zaradi pospeševanja delcev oddaja ionizirajoče sevanje z energijo, večjo kot 1 MeV. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Postopek** je predpisani način za izvedbo dejavnosti ali procesa. Obratovalni postopki so natančni pisni postopki za obratovanje sevalnega ali jedrskega objekta. | [**JV5**](http://www.pisrs.si/Pis.web/pregledPredpisa?id=PRAV12796) |
| **Postopki za ravnanje ob nezgodi** so postopki, namenjeni obvladovanju projektnih dogodkov in vsebujejo navodila za vrnitev objekta v varno stanje, pri čemer ti postopki za jedrske objekte obsegajo tudi obvladovanje razširjenih projektnih dogodkov kategorije A, ki presegajo projektne dogodke. | [**JV5**](http://www.pisrs.si/Pis.web/pregledPredpisa?id=PRAV12796) |
| **Pošiljatelj je fizična ali pravna oseba, ki pošilja pošiljko odpadnih kovin ali drugega blaga.** | **UV11** |
| **Pošiljka** je celota postopkov pri premeščanju radioaktivnih odpadkov ali izrabljenega goriva iz tretje države ali države članice izvora v namembno tretjo državo ali državo članico. | [**JV11**](http://www.pisrs.si/Pis.web/pregledPredpisa?id=PRAV9307) |
| **Pošiljka** je pošiljka odpadnih kovin ali drugega blaga, ki naj bi jo pošiljatelj dobavil prevzemniku in je lahko v eni ali več enotah za prevoz, na primer v zabojnikih; v primeru poštnih centrov, letališč in pristanišč je pošiljka vsakršno blago in predmeti, ki bi lahko bili radioaktivno kontaminirani ali bi vsebovali vire sevanja neznanega izvora. | [**UV11**](http://www.pisrs.si/Pis.web/pregledPredpisa?id=URED4604) |
| **Pošiljka** **v Skupnosti** je pošiljka, pri kateri sta država izvora in namembna država državi članici. | [**JV11**](http://www.pisrs.si/Pis.web/pregledPredpisa?id=PRAV9307) |
| **Pošiljka zunaj Skupnosti** je pošiljka, pri kateri sta država izvora ali namembna država tretji državi. | [**JV11**](http://www.pisrs.si/Pis.web/pregledPredpisa?id=PRAV9307) |
| **Poškodba sredice** je odkritje in segrevanje sredice reaktorja do točke, pri kateri je pričakovati povečano oksidacijo in resno poškodbo gorivnih elementov večjega dela sredice. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Potencialna izpostavljenost** je izpostavljenost, ki je ni mogoče pričakovati z gotovostjo, ampak je posledica morebitnega dogodka ali niza dogodkov, vključujoč odpovedi opreme in napake pri obratovanju. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Povzročitelj ali povzročiteljica radioaktivnih odpadkov ali izrabljenega goriva (povzročitelj radioaktivnih odpadkov ali izrabljenega goriva)** je fizična ali pravna oseba, ki pri izvajanju svoje dejavnosti, svojem delovanju ali izvajanju storitev drugim stalno ali občasno povzroča nastajanje radioaktivnih odpadkov ali izrabljenega goriva, in vsaka oseba, ki radioaktivne odpadke ali izrabljeno gorivo obdeluje tako, da se spreminjajo njihove lastnosti in sestava. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Požarna celica** je od drugih celic ločeno območje, na katerem je oprema, pomembna za varnost. Požarna celica ni nujno v celoti obdana s protipožarnimi pregradami, zato se omejuje hitrost širjenja požara med celicami z omejitvami količine gorljivih snovi, z ločitvijo predmetov z razdaljo, zagotavljanjem sistemov za gašenje požarov in s pasivno protipožarno zaščito (npr. protipožarni ščiti in ovoji). Požarna celica je zgrajena tako, da je za določeno obdobje, ki je lahko krajše ali daljše od tistega pri požarnem sektorju, omejeno širjenje nastalega požara iz nje. | [**JV5**](http://www.pisrs.si/Pis.web/pregledPredpisa?id=PRAV12796) |
| **Požarni sektor** je zgradba ali del zgradbe, povsem obdane s protipožarnimi pregradami, ki jih niti celotna predvidena požarna obremenitev v sektorju in zunaj njega ne more porušiti. Protipožarne pregrade vključujejo vrata, stene, tla in strop. Požarni sektor je zgrajen tako, da je za določeno obdobje omejeno širjenje požara iz sektorja, kjer je požar nastal, v sosednje sektorje. | [**JV5**](http://www.pisrs.si/Pis.web/pregledPredpisa?id=PRAV12796) |
| **Praktikant ali praktikantka (praktikant)** je oseba, ki se usposablja ali uči za opravljanje posebnih strokovnih opravil pri pravni ali fizični osebi, ki v okviru svoje dejavnosti izvaja sevalno dejavnost. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pravilno izpolnjena vloga** je standardna listina, ki izpolnjuje vse zahteve, ki jih določa 21. člen. | [**JV11**](http://www.pisrs.si/Pis.web/pregledPredpisa?id=PRAV9307) |
| **Predelava** je postopek ali dejavnost, katere namen je iz izrabljenega goriva izločiti radioaktivne izotope za nadaljnjo uporabo. | [**JV11**](http://www.pisrs.si/Pis.web/pregledPredpisa?id=PRAV9307) |
| **Predelava odpadnih kovin** obsega za namen te uredbe pridobivanje kovin in njihovih spojin z recikliranjem odpadnih kovin kot postopek predelave odpadkov iz predpisa, ki ureja odpadke. | **UV11** |
| **Predelava** pomeni kemično ali fizično obdelavo radioaktivnega materiala, vključno z izkopavanjem, pretvorbo, obogatitvijo cepljivega ali oplodnega jedrskega materiala ter ponovno predelavo izrabljenega goriva. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Predelava** so vsi naslednji postopki obdelave radioaktivnih odpadkov ali izrabljenega goriva pred skladiščenjem, prevozom ali odlaganjem:- postopki predobdelave, s katerimi se radioaktivni odpadki ali izrabljeno gorivo pripravi na obdelavo;- postopki obdelave, s katerimi se spremenijo lastnosti radioaktivnih odpadkov ali izrabljenega goriva zaradi tehničnih, ekonomskih ali varnostnih razlogov, ali- postopki priprave, s katerimi se pripravijo pakirani ali nepakirani radioaktivni odpadki ali izrabljeno gorivo v obliko, ki ustreza zahtevam za prevoz, skladiščenje ali odlaganje | [**JV5**](http://www.pisrs.si/Pis.web/pregledPredpisa?id=PRAV12796)**,** [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Predmet splošne rabe** je naprava ali predmet, v katerega so namenoma vgradili radionuklid ali več radionuklidov ali so ti nastali z aktivacijo, ali naprava ali predmet, ki oddaja ionizirajoče sevanje. Tak predmet je v prosti prodaji ali dostopen posameznikom iz prebivalstva brez posebnega nadzora pristojnega organa med prodajo in po njej. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Prednostni vrstni red popravljalnega ukrepa** je določitev nujnosti njegove izvedbe glede na pomembnost izvajane dejavnosti za sevalno ali jedrsko varnost. | [**JV9**](http://www.pisrs.si/Pis.web/pregledPredpisa?id=PRAV12797) |
| **Predpostavljeni začetni dogodek** je dogodek, ki je prepoznan kot del projektnih osnov in ki lahko sproži pričakovani obratovalni dogodek ali nesrečo. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Predvidena efektivna doza E(τ)** je vsota predvidenih ekvivalentnih doz HT(τ) po organih ali tkivih zaradi vnosa, pomnoženih z ustreznim tkivnim utežnim faktorjem wT. Določena je z:kjer je τ obdobje, izraženo v številu let, za katera se ta doza integrira. Če obdobje t ni znano, se predpostavi obdobje 50 let za odrasle, starejše od 17 let, in obdobje do starosti 70 let za otroke, mlajše od 17 let. Enota za predvideno efektivno dozo je sievert (Sv). | [**UV2**](http://www.pisrs.si/Pis.web/pregledPredpisa?id=URED7605) |
| **Predvidena ekvivalentna doza HT(τ)** je integral hitrosti ekvivalentne doze v tkivu ali organu T po času τ, ki jo bo posameznik prejel zaradi vnosa v trenutku t0. Izražena je z:,Enačba, ki prikazuje izračun predvidene efektivne doze E(t).,kjer sta ustrezna hitrost ekvivalentne doze v organu ali tkivu T v trenutku t in τ obdobje integriranja, izraženo v letih. Če obdobje τ ni znano, se predpostavi obdobje 50 let za odrasle, starejše od 17 let in obdobje do starosti 70 let za otroke, mlajše od 17 let. Enota za predvideno ekvivalentno dozo je sievert (Sv). | [**UV2**](http://www.pisrs.si/Pis.web/pregledPredpisa?id=URED7605) |
| **Pregled SSK** je sistematični pregled ustreznosti SSK, ki se praviloma izvaja v vnaprej določenih presledkih. Zajema lahko vse sorodne komponente ali pa se med njimi izberejo tiste, za katere se s pregledom, meritvijo ali preizkušanjem oceni ustreznost materiala in operabilnost. Ustreznost drugih sorodnih komponent se lahko oceni glede na ustreznost vzorca izbranih komponent. Pri tem se lahko začetni vzorec pregleda poveča, da je ocena stanja stvarnejša. | [**JV9**](http://www.pisrs.si/Pis.web/pregledPredpisa?id=PRAV12797) |
| **Prehodni pojav** je skupek dogajanj, s katerim posamezni sistem prehaja iz enega v drugo stabilno stanje. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Prehodni radioaktivni odpadki** so radioaktivni odpadki, pri katerih se prej kot v petih letih odležavanja ali skladiščenja specifična aktivnost vsebovanih radionuklidov zniža na raven, pri kateri se lahko nad radioaktivnimi odpadki dovoli opustitev nadzora v skladu s predpisom, ki ureja sevalne dejavnosti. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Prehranjevalna veriga** je del ekosistema, v okviru katerega snovi prehajajo iz okolja do končnega porabnika. | [**JV10**](http://www.pisrs.si/Pis.web/pregledPredpisa?id=PRAV13174) |
| **Preizkušanje** je vnaprej načrtovana dejavnost za ugotavljanje operabilnosti SSK in se opravi po vzdrževalnih posegih oziroma opravljenih spremembah na SSK. Periodično preizkušanje, ki je predpisano v obratovalnih pogojih in omejitvah, je nadzorno preizkušanje. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Preizkušeni sestavni deli** so sestavni deli, ki so ustrezno preizkušeni in kvalificirani, ali pa so bili njim enaki sestavni deli preizkušeni pod enakimi pogoji. | [**JV5**](http://www.pisrs.si/Pis.web/pregledPredpisa?id=PRAV12796) |
| **Prejemnik** je fizična ali pravna oseba, ki prejme pošiljko odpadnih kovin. | [**UV11**](http://www.pisrs.si/Pis.web/pregledPredpisa?id=URED4604) |
| **Prejemnik** je fizična ali pravna oseba, ki se ji pošljejo radioaktivni odpadki ali izrabljeno gorivo. | [**JV11**](http://www.pisrs.si/Pis.web/pregledPredpisa?id=PRAV9307) |
| **Premeščanje** je interni prevoz radioaktivnih odpadkov ali izrabljenega goriva na območju objekta, v katerem se izvaja sevalna dejavnost. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Prenos vira sevanja** je prenos vira sevanja od enega imetnika k drugemu. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Prenosna pot** je pot, po kateri radioaktivna snov doseže in obseva človeka. | [**UV2**](http://www.pisrs.si/Pis.web/pregledPredpisa?id=URED7605) |
| **Presejanje** je izvajanje radioloških posegov z uporabo radiološke opreme z namenom zgodnjega odkrivanja bolezni pri rizičnih skupinah prebivalstva. | [**SV3**](http://www.pisrs.si/Pis.web/pregledPredpisa?id=PRAV13401) |
| **Preverjanje kakovosti** so vsi postopki (načrtovanje, usklajevanje in uvajanje), s katerimi se zagotavlja ali izboljšuje kakovost. Vključuje nadzor, vrednotenje in vzdrževanje zahtevanih ravni vseh tistih lastnosti delovanja opreme, ki se lahko določijo, merijo in nadzorujejo. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Prevzemnik** je fizična ali pravna oseba, ki prejme pošiljko odpadnih kovin ali drugega blaga. | **UV11** |
| **Pričakovana izpostavljenost** je izpostavljenost ljudi, ki je posledica izvajanja sevalne dejavnosti (vključno z vzdrževanjem, nadzorom in razgradnjo) v običajnih, vnaprej predvidenih okoliščinah, in vključuje tudi manjše obvladljive nezgode. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Pričakovani obratovalni dogodek** je dogodek, ki se pričakuje enkrat ali večkrat v obratovalni dobi sevalnega ali jedrskega objekta, ki ne povzroči bistvenih poškodb SSK, pomembnih za varnost, in ne vodi v nesrečo. | [**JV5**](http://www.pisrs.si/Pis.web/pregledPredpisa?id=PRAV12796) |
| **Priglasitev namere** je predložitev informacije pristojnemu organu o nameri za izvajanje sevalne dejavnosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Primerjalna meritev** je meritev istega materiala, ki se izvede v dveh ali več laboratorijih zato, da se ugotovijo ujemanje rezultatov ter s tem točnost in ponovljivost meritev posameznih laboratorijev. | [**JV10**](http://www.pisrs.si/Pis.web/pregledPredpisa?id=PRAV13174) |
| **Pripravljenost na izredni dogodek** so vnaprej načrtovane in vzdrževane dejavnosti ter organizacijski, človeški, tehnični, materialni in drugi dejavniki za izvajanje obratovalno-tehničnih ukrepov, pa tudi ukrepov zaščite in reševanja, ki so potrebni zaradi celovitega in učinkovitega obvladovanja izrednega dogodka v sevalnem ali jedrskem objektu ter zaradi usklajenega vodenja pri obvladovanju posledic tega dogodka v okolju | [**JV9**](http://www.pisrs.si/Pis.web/pregledPredpisa?id=PRAV12797) |
| **Prispevni vzrok** je vzrok, ki prispeva k verjetnosti nastanka dogodka, vendar ga sam ne povzroči. | [**JV9**](http://www.pisrs.si/Pis.web/pregledPredpisa?id=PRAV12797) |
| **Pristojni organ** je tisti organ, ki ga zakon, ki ureja varstvo pred ionizirajočimi sevanji in jedrsko varnost, določa za izvajanje in nadzor nad izvajanjem tega zakona. | [**JV10**](http://www.pisrs.si/Pis.web/pregledPredpisa?id=PRAV13174) |
| **Pristojni organ** je upravni organ, ki izda dovoljenje za izvajanje sevalne dejavnosti ali registracijo sevalne dejavnosti, kot določa zakon, ki ureja varstvo pred ionizirajočimi sevanji in jedrsko varnost. | [**UV1**](http://www.pisrs.si/Pis.web/pregledPredpisa?id=URED7625) |
| **Pristojni organ** je upravni organ, ki izda dovoljenje za izvajanje sevalne dejavnosti ali registracijo sevalne dejavnosti, kot določa Zakon o varstvu pred ionizirajočimi sevanji in jedrski varnosti (Uradni list RS, št. 76/17; v nadaljnjem besedilu: ZVISJV-1). | [**SV7**](http://www.pisrs.si/Pis.web/pregledPredpisa?id=PRAV13405)**,** [**SV7A**](http://www.pisrs.si/Pis.web/pregledPredpisa?id=PRAV13510) |
| **Pristojni organ j**e upravni organ, ki izda dovoljenje za izvajanje sevalne dejavnosti, kot določa Zakon o varstvu pred ionizirajočimi sevanji in jedrski varnosti (Uradni list RS, št. 76/17; v nadaljnjem besedilu: ZVISJV-1). | [**SV8**](http://www.pisrs.si/Pis.web/pregledPredpisa?id=PRAV13404)**,** [**SV8A**](http://www.pisrs.si/Pis.web/pregledPredpisa?id=PRAV13512) |
| **Pristojni organi** so organi, ki so po zakonu ali drugih predpisih držav izvora, tranzita ali namembnih držav pristojni za izvajanje sistema nadzora pošiljk radioaktivnih odpadkov ali izrabljenega goriva. | [**JV11**](http://www.pisrs.si/Pis.web/pregledPredpisa?id=PRAV9307) |
| **Proces** je skupek med seboj povezanih ali vzajemno vplivajočih dejavnosti, ki se izvajajo zato, da se doseže določeni cilj. | [**JV5**](http://www.pisrs.si/Pis.web/pregledPredpisa?id=PRAV12796) |
| **Procesni pogoji** so tehnološki pogoji, pod katerimi SSK opravlja svojo nalogo, na primer mehanska obremenitev, tlak, temperatura ipd. | [**JV9**](http://www.pisrs.si/Pis.web/pregledPredpisa?id=PRAV12797) |
| **Program radioloških posegov** je program načrtovanja, napotitve, odobritve in izvajanja radioloških posegov. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Programi** so dokumenti, ki opredeljujejo procese oziroma dejavnosti ter združujejo metode in pravila, ki urejajo določeni proces ali dejavnost. | [**JV9**](http://www.pisrs.si/Pis.web/pregledPredpisa?id=PRAV12797) |
| **Proizvajalec** je fizična ali pravna oseba, ki izdeluje vir sevanja. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Proizvajalec predmetov splošne rabe** je podjetje, ki izdeluje premete splošne rabe, oziroma druga oseba, ki se s svojo firmo, blagovnim znakom ali drugim znakom razlikovanja na predmetu splošne rabe predstavlja kot njegov proizvajalec. Za proizvajalca se štejejo tudi uvoznik in distributer predmetov splošne rabe, ki ni proizvedeno v Republiki Sloveniji, predstavništvo proizvajalca v Republiki Sloveniji ali katera koli druga oseba, ki daje videz, da je proizvajalec, s tem da predmet splošne rabe označi s svojim imenom, blagovno znamko ali drugim znakom razlikovanja. | [**UV1**](http://www.pisrs.si/Pis.web/pregledPredpisa?id=URED7625) |
| **Projektna nesreča** je nesreča, ki jo povzroči projektni dogodek. Projekt jedrskega ali sevalnega objekta mora biti zasnovan tako, da so izpusti radioaktivnih snovi ob projektnih nesrečah pod predpisanimi mejami. | [**JV5**](http://www.pisrs.si/Pis.web/pregledPredpisa?id=PRAV12796) |
| **Projektna omejitev** je med projektiranjem predpisana skrajna (mejna) vrednost nekega parametra, ki med obratovanjem objekta, če je ta odlagališče, pa tudi po njegovem zaprtju, ne sme biti prekoračena. | [**JV5**](http://www.pisrs.si/Pis.web/pregledPredpisa?id=PRAV12796) |
| **Projektne osnove objekta** opredeljujejo njegovo potrebno zmogljivost za obvladovanje določenega obsega stanj ob spoštovanju predpisanih zahtev sevalne in jedrske varnosti. Projektne osnove so prvi pogoj za zagotovitev preprečitve posledic pričakovanega obratovalnega ali projektnega dogodka, ali ublažitev teh posledic, če preprečitev ni mogoča. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Projektne osnove SSK** so podatki, ki določajo posebni namen izbranega SSK, in posebne vrednosti ali obseg vrednosti, ki jim morajo zadostiti SSK. Te vrednosti so omejitve, ki izhajajo iz splošno sprejete sodobne prakse za dosego funkcionalnih zahtev, ali zahteve, ki izhajajo iz analize (temelječe na izračunu ali poskusu) posledic predpostavljenega začetnega dogodka, pri katerem mora dani SSK izpolniti svojo nalogo. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Projektni dogodek** je dogodek, ki vodi v projektno nesrečo, za katerega je objekt načrtovan v skladu s sprejetimi projektnimi zahtevami in konzervativno metodologijo. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Projicirana doza** je ocenjena vrednost doze, ki jo prejmejo ogroženi ljudje od začetka izrednega dogodka do določenega časa po njem in ob upoštevanju vseh prenosnih poti ter dejstva, da se zaščitni ukrepi ne izvedejo. | [**UV2**](http://www.pisrs.si/Pis.web/pregledPredpisa?id=URED7605) |
| **R** |  |
| **Radioaktivna kontaminacija** je onesnaženost zraka, vode, tal, snovi, izdelkov, površin bivalnega ali delovnega okolja ali posameznika z radionuklidi in se izraža kot specifične aktivnosti na enoto prostornine, mase ali površine. Radioaktivna kontaminacija človekovega telesa je zunanja radioaktivna kontaminacija kože in notranja radioaktivna kontaminacija organov zaradi vnosa radioaktivnih snovi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radioaktivna snov** je snov, ki vsebuje enega ali več radionuklidov, katerih aktivnosti ali koncentracije glede varstva pred sevanji ni mogoče zanemariti. | [**SV11**](http://www.pisrs.si/Pis.web/pregledPredpisa?id=PRAV12359) |
| **Radioaktivna snov** je vsaka snov, ki vsebuje radionuklid ali več radionuklidov, katerih aktivnosti ali specifične aktivnosti ne moremo zanemariti glede na merila varstva pred sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radioaktivni material** je material, ki vsebuje radioaktivne snovi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radioaktivni odpadek** je radioaktivna snov v plinastem, tekočem ali trdnem stanju, za katerega države izvora in namembne države ali fizične ali pravne osebe, katerih odločitve te države sprejemajo, ne predvidevajo nadaljnje uporabe in ki ga upravni organ v skladu z zakoni in predpisi držav izvora in namembnih držav nadzoruje kot radioaktivni odpadek. | [**JV11**](http://www.pisrs.si/Pis.web/pregledPredpisa?id=PRAV9307) |
| **Radioaktivni odpadki** so radioaktivni materiali v plinasti, tekoči ali trdni obliki, za katere ni predvidena ali načrtovana nadaljnja uporaba in ki so pod nadzorom pristojnega organa po tem zakonu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radioaktivni used** so radioaktivni delci, ki se iz atmosfere usedajo ali spirajo na površine. | [**JV10**](http://www.pisrs.si/Pis.web/pregledPredpisa?id=PRAV13174) |
| **Radioaktivni vir** je vir sevanja, ki vsebuje radioaktivni material zaradi izrabe njegove radioaktivnosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radiodiagnostični** se uporablja za opredelitev in vivo diagnostične nuklearne medicine, medicinsko diagnostične radiologije z uporabo ionizirajočega sevanja in radiologije v dentalni medicini.  | [**SV3**](http://www.pisrs.si/Pis.web/pregledPredpisa?id=PRAV13401) |
| **Radiološka oprema** so naprave in viri sevanja, ki se uporabljajo za izvedbo radiološkega posega. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radiološki inženir ali inženirka (radiološki inženir)** je zdravstveni delavec z izobrazbo s področja radiološke tehnologije. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radiološki izredni dogodek** je katero koli stanje, ki povzroči ali utegne povzročiti pomembnejše uhajanje radioaktivnih snovi v okolico. | [**JV9**](http://www.pisrs.si/Pis.web/pregledPredpisa?id=PRAV12797) |
| **Radiološki objekt** je objekt, v katerem se izvajajo radiološki posegi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radiološki poseg** je vsak poseg, ki vključuje izpostavljenost pacientov ali drugih oseb ionizirajočim sevanjem v zdravstvene namene. Radiološki se uporablja za oznako radiodiagnostičnih, radioterapevtskih in intervencijskih posegov ali drugačno uporabo ionizirajočega sevanja za načrtovanje, vodenje in spremljanje zdravljenja. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Radioterapevtski** se uporablja za opredelitev radioterapije ali nuklearne medicine za terapevtske namene. | [**SV3**](http://www.pisrs.si/Pis.web/pregledPredpisa?id=PRAV13401) |
| **Radiotoksičnost** je toksičnost zaradi ionizirajočega sevanja radionuklida in njegovih potomcev, ki se je vgradil v človekovo telo. Radiotoksičnost je povezana tako z radioaktivnimi lastnostmi radionuklida kot s fizikalnimi in kemičnimi lastnostmi elementa ter njegovo presnovo v telesu ali organu, v katerega se vgradi. | [**UV1**](http://www.pisrs.si/Pis.web/pregledPredpisa?id=URED7625) |
| **Radon** je radionuklid Rn-222, in kjer je to primerno, njegovi potomci. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Ravnanje z radioaktivnimi odpadki** **in izrabljenim gorivom** so vse organizacijske in fizične dejavnosti, ki se izvajajo pri shranjevanju, premeščanju, predelavi, skladiščenju ali odlaganju radioaktivnih odpadkov in izrabljenega goriva. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Ravni izvzetja** so aktivnosti ali specifične aktivnosti, ki jih določi pristojni organ ali so določene s predpisi in pri katerih ali pod katerimi vira sevanja ni treba priglasiti niti zanj dobiti dovoljenja za uporabo po tem zakonu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Ravni opustitve** so aktivnosti, pri katerih ali pod katerimi se radioaktivne snovi ali materiali, izhajajoči iz izvajanja sevalne dejavnosti, ne obravnavajo več po tem zakonu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Razgradnja objekta** so vsi ukrepi za prenehanje nadzora po določbah tega zakona nad jedrskim ali sevalnim objektom. Taka razgradnja vključuje postopke dekontaminacije in odstranitev objekta ali postopke demontaže ter odstranitev radioaktivnih odpadkov in izrabljenega goriva iz objekta. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Raziskovalni reaktor** je jedrski reaktor, ki se uporablja predvsem za proizvodnjo in uporabo nevtronskega in ionizirajočega sevanja za raziskave, proizvodnjo radionuklidov ipd. Raziskovalni reaktor vsebuje reaktorsko sredico, eksperimentalne naprave in druge objekte, povezane z delovanjem reaktorja ali njegovih eksperimentalnih naprav. | [**JV5**](http://www.pisrs.si/Pis.web/pregledPredpisa?id=PRAV12796) |
| **Razširjena projektna nesreča** je nesreča, ki jo povzročijo razširjeni projektni dogodki. Obsega razširjene projektne nesreče kategorije A in kategorije B. | [**JV5**](http://www.pisrs.si/Pis.web/pregledPredpisa?id=PRAV12796) |
| **Razširjene projektne osnove objekta** opredeljujejo njegovo zmogljivost za preprečevanje nesprejemljivih radioloških posledic zaradi nesreč, težjih od tistih dogodkov, ki so podlaga za projektne osnove, ali vključujejo več odpovedi, kakor so predvidene pri projektnih osnovah. Razširjene projektne osnove je treba pripraviti na podlagi inženirske ocene ter z determinističnimi in verjetnostnimi metodami, da se ugotovijo dodatni scenariji nesreč in načrtujejo praktične rešitve za njihovo preprečitev ali blaženje njihovih posledic. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Razširjeni projektni dogodek** je dogodek ali kombinacija dogodkov z izredno majhno verjetnostjo in težjimi posledicami od projektnih dogodkov oziroma vključuje več odpovedi, kot so predpostavljene pri projektnih osnovah jedrskega objekta. Obstajata dve kategoriji razširjenih projektnih dogodkov:– razširjeni projektni dogodki kategorije A, pri katerih se lahko zagotovi preprečitev poškodbe goriva v reaktorju ali skladišču z izrabljenim gorivom,– razširjeni projektni dogodki kategorije B, pri katerih se predvideva težka poškodba goriva, ki presega projektno poškodbo goriva. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Referenčna dokumentacija** je dokumentacija, na katero se sklicuje vsebina varnostnega poročila ali je bila podlaga za izdajo mnenja h gradnji ali soglasja za začetek poskusnega obratovanja ali izdajo dovoljenja za obratovanje, prenehanje obratovanja ali razgradnjo sevalnega ali jedrskega objekta, v primeru odlagališča pa tudi za zaprtje. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Referenčna oseba** je posameznik, ki prejme dozo, značilno za bolj izpostavljene posameznike iz prebivalstva, pri čemer niso upoštevane osebe s skrajnimi in redkimi navadami. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Referenčna raven** je raven efektivne doze ali ekvivalentne doze ali specifične aktivnosti, ki se uporablja v primeru izpostavljenosti ob izrednem dogodku ali v primeru obstoječe izpostavljenosti. Referenčne ravni ne veljajo kot omejitev, ki se ne sme preseči. Kljub temu se lahko le v posebnih primerih dovolijo efektivne in ekvivalentne doze ter specifične aktivnosti, ki so nad referenčnimi ravnmi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Registracija** je poenostavljen postopek, s katerim pristojni organ dovoli izvajanje sevalne dejavnosti ali uporabo vira sevanja v skladu s predpisanimi pogoji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Remont** je prekinitev proizvodnega procesa sevalnega ali jedrskega objekta zaradi menjave goriva, popravil oziroma vzdrževalnih del. Remont jedrske elektrarne se začne s prekinitvijo dobave elektrike v električno omrežje in konča s ponovno vzpostavitvijo te dobave. | [**JV9**](http://www.pisrs.si/Pis.web/pregledPredpisa?id=PRAV12797) |
| **Rentgenska radiologija** obsega rentgensko diagnostiko in intervencijske posege izvedene pod nadzorom rentgenske svetlobe. | [**SV3**](http://www.pisrs.si/Pis.web/pregledPredpisa?id=PRAV13401) |
| **Rudarska dela** so dela, namenjena raziskovanju in izkoriščanju mineralnih surovin ter opustitvi izkoriščanja in se glede na način in namen izvajanja razvrščajo na raziskovalna rudarska dela, rudarjenje in sanacijska rudarska dela. | [**JV5**](http://www.pisrs.si/Pis.web/pregledPredpisa?id=PRAV12796) |
| **S** |  |
| **Sanacija kontaminiranega območja** je odstranjevanje virov sevanja ali zmanjšanje njihove aktivnosti ali količine ali prekinitev poti izpostavljenosti ali zmanjšanje njihovega vpliva, da bi se izognili dozam, ki bi jih sicer lahko prejeli zaradi obstoječe izpostavljenosti, ali da bi te doze zmanjšali. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Scenarij** je predpostavljeni potek dogodkov v sevalnem ali jedrskem objektu (od začetnega dogodka prek odpovedi opreme in dejavnosti osebja do končnega stabilnega stanja objekta). | [**JV9**](http://www.pisrs.si/Pis.web/pregledPredpisa?id=PRAV12797) |
| **Scenarij normalnega razvoja odlagališča** je pričakovana degradacija stanja objekta še dolgo po njegovem zaprtju zaradi naravnih procesov ali človeških posegov, ki temelji na ekstrapolaciji sedanjih razmer v prihodnost. | [**JV5**](http://www.pisrs.si/Pis.web/pregledPredpisa?id=PRAV12796) |
| **Scenarij spremenjenega razvoja odlagališča** so neželeni dogodki oziroma stanje po zaprtju odlagališča, povzročeni z naravnimi vzroki ali pa so človeškega, živalskega ali rastlinskega izvora, ki pospešijo dolgoročno degradacijo odlagališča in migracijo radioaktivnih snovi ter povečajo sevanje (npr. nenamerni človeški vdor, vodne in mineralne vrtine, posledice učinkov tople grede, aktivacijo prelomov, globalne zaledenitve, odpoved tesnjenja objektov, migracijo z nastalimi plini). | [**JV5**](http://www.pisrs.si/Pis.web/pregledPredpisa?id=PRAV12796) |
| **Sevalna dejavnost** je vsaka človekova dejavnost, ki lahko poveča izpostavljenost posameznikov ionizirajočemu sevanju zaradi vira sevanja, in se ta izpostavljenost obravnava kot načrtovana izpostavljenost. Za sevalno dejavnost se ne šteje izvajanje zaščitnih ukrepov in dejavnost, pri kateri so posamezniki izpostavljeni radonu v bivalnih prostorih. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Sevalna varnost** so ukrepi, s katerimi se doseže varna uporaba vira sevanja ali obratovanje objekta, preprečujejo izredni dogodki ali ublažijo posledice teh dogodkov ter s tem prispeva k zagotavljanju varstva okolja in varstva pred sevanji. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Sevalne razmere** so vse delovne razmere, ki vplivajo na izpostavljenost na delovnih mestih, zlasti hitrost doze in vrsta sevanja, kjer je to primerno, pa tudi:– koncentracija radionuklidov v zraku ter vrsta, fizikalna in kemična sestava radioaktivne snovi,– površinska kontaminacija ter vrsta, fizikalna in kemična sestava radioaktivne snovi. | [**SV8A**](http://www.pisrs.si/Pis.web/pregledPredpisa?id=PRAV13512) |
| **Sevalni objekt** je:- objekt z virom sevanja ali več viri sevanja, ki so namenjeni obsevanju z ionizirajočimi sevanji in je zanje verjetno, da bi povzročili čezmerno izpostavljenost posameznikov iz prebivalstva;- objekt z odprtim virom sevanja ali več odprtimi viri sevanja, za katere je verjetno, da bi bila zaradi sproščanja radioaktivnih snovi v okolje izpostavljenost posameznikov iz prebivalstva čezmerna;- objekt, namenjen pridobivanju in predelavi jedrskih mineralnih surovin, in- odlagališče z rudarsko jalovino ali hidrometalurško jalovino, ki nastaja pri pridobivanju jedrskih surovin.Sevalni objekt lahko sestoji tudi iz več sevalnih objektov, če so funkcionalno povezani na istem geografsko zaokroženem območju in jih upravlja ena oseba. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Shramba** je prostor, v katerem lahko uporabnik shrani radioaktivne snovi, kadar jih ne uporablja, ali radioaktivne odpadke do njihove predaje izvajalcu storitev obvezne državne gospodarske javne službe za ravnanje z radioaktivnimi odpadki. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Shramba** je prostor, v katerem povzročitelj ali imetnik lahko začasno shranjuje radioaktivne odpadke do njihove predaje v skladišče ali izvajalcu javne službe. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Shranjevanje** je hranjenje radioaktivnih odpadkov ali izrabljenega goriva v objektu, ki je primeren za njihovo skladiščenje, z namenom njihove odstranitve. | [**JV11**](http://www.pisrs.si/Pis.web/pregledPredpisa?id=PRAV9307) |
| **Sievert (Sv)** je naziv za enoto ekvivalentne ali efektivne doze. En sievert je enak enemu joulu na kilogram: 1 Sv = 1 J/kg. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Simulator** je naprava, ki se odziva na dejavnosti operaterja enako kakor pravi sistem. Simulator jedrske elektrarne običajno vključuje komandno sobo v enakem merilu, kakor je prava komandna soba, programska oprema pa mora obsegati normalno obratovanje, nenormalno obratovanje in nesreče. | [**JV4**](http://www.pisrs.si/Pis.web/pregledPredpisa?id=PRAV9450) |
| **Simulator** je naprava, ki se odziva na dejavnosti operaterja enako, kakor pravi sistem. Simulator jedrske elektrarne običajno vključuje komandno sobo v enakem merilu, kakor je prava komandna soba, programska oprema pa mora obsegati normalno obratovanje, nenormalno obratovanje in nesreče. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Sistem vodenja** sestoji iz medsebojno povezanih in prepletenih dejavnikov, ki omogočajo nemoteno in učinkovito delovanje organizacije. Vzpostavljajo politiko in cilje ter omogočajo, da so cilji učinkovito in uspešno doseženi. Sistem vodenja združuje vse zahteve glede varnosti, zdravja, okolja, fizičnega varovanja, kakovosti in gospodarnosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Skladišče izrabljenega goriva** je prostor ali objekt, kjer se začasno shranjuje izrabljeno gorivo. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Skladišče** je jedrski objekt, v katerem se skladiščijo radioaktivni odpadki ali izrabljeno gorivo. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Skupinska doza** je vsota doz, ki so jih ali bi jih lahko prejeli posamezniki določene skupine ljudi zaradi izpostavljenosti viru sevanja. Enota za skupinsko dozo je človek sievert. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Skupinska efektivna doza ES** je vsota efektivnih doz Ei, ki so jih ali bi jih prejeli posamezniki določene populacije zaradi izpostavljenosti ionizirajočim sevanjem:Enota za skupinsko dozo je človek sievert (čl·Sv). | [**UV2**](http://www.pisrs.si/Pis.web/pregledPredpisa?id=URED7605) |
| **Sledljivost** je povezava merskega rezultata z referencami, običajno z nacionalnimi ali mednarodnimi standardi v nepretrgani verigi primerjav, ki imajo opredeljeno negotovost. | [**SV8A**](http://www.pisrs.si/Pis.web/pregledPredpisa?id=PRAV13512)**,** [**JV10**](http://www.pisrs.si/Pis.web/pregledPredpisa?id=PRAV13174) |
| **Slikovni sprejemnik** je detektor sevanja, s katerim zajamemo informacije za nastanek slike. | [**SV3**](http://www.pisrs.si/Pis.web/pregledPredpisa?id=PRAV13401) |
| **Smernice za obvladovanje težkih nesreč** so pisni postopki z usmeritvami za operaterje za obvladovanje posledic teh nesreč. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Specialist ali specialistka medicinske fizike (specialist medicinske fizike)** je magister medicinske fizike, ki je opravil specializacijo in specialistični izpit na enem od področij medicinske fizike. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Specifična aktivnost** je aktivnost snovi, deljena z maso ali prostornino snovi, enota je Bq/kg, Bq/m3 ali Bq/l. | [**UV1**](http://www.pisrs.si/Pis.web/pregledPredpisa?id=URED7625) |
| **Specifična ekspozicijska doza** je razmerje med absorbirano dozo na določeni razdalji od cevi in pretočenim nabojem skozi cev rentgenske naprave. | [**SV3**](http://www.pisrs.si/Pis.web/pregledPredpisa?id=PRAV13401) |
| **Specifična površinska kontaminacija** je aktivnost, izražena v Bq na enoto površine. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Specifične metode** so merilne metode za ugotavljanje aktivnosti posameznih radionuklidov, njihove vsebnosti ali koncentracije in se razlikujejo od nespecifičnih merilnih metod, na podlagi katerih se ugotavlja le skupna aktivnost. | [**JV10**](http://www.pisrs.si/Pis.web/pregledPredpisa?id=PRAV13174) |
| **Spektrometrija gama in-situ** je hitra, neposredna metoda za oceno kontaminacije tal z gama sevalci (hitro zaznavanje radionuklidov v okolju). Detektor je usmerjen navzdol, praviloma nameščen 1 m nad površino, kar omogoča povprečenje po večji površini. | [**JV10**](http://www.pisrs.si/Pis.web/pregledPredpisa?id=PRAV13174) |
| **Splošna nevarnost** je nesreča, ki vključuje dejanske ali neizogibne precejšnje poškodbe sredice ali njeno taljenje z možnostjo izgube celovitosti zadrževalnega hrama. Pričakuje se, da bodo radioaktivni izpusti zahtevali varnostne ukrepe, namenjene izogibanju ali zmanjšanju doz, ki jih prejme prebivalstvo, tudi daleč od lokacije objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Sprememba v sevalnem ali jedrskem objektu** je vsaka nameravana sprememba v zvezi z objektom ali načinom njegovega upravljanja ali njegovim obratovanjem, vključno z vzdrževalnimi deli, pregledovanjem, preskušanjem ali uvedbo tehnične, organizacijske ali druge spremembe v zvezi s temi deli. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **SSK** je kratica, ki označuje skupek struktur, sistemov in komponent. Strukture so pasivni deli, kakršni so zgradbe in ščiti. Sistem tvori več komponent, ki so sestavljeni tako, da opravljajo določeno (aktivno) nalogo. Med SSK se uvršča tudi programska oprema za instrumentacijo in regulacijo. Če je objekt skladišče ali odlagališče radioaktivnih odpadkov, se med SSK uvrščajo tudi paketi radioaktivnih odpadkov. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **SSK, pomembne za varnost,** zagotavljajo, da ob pričakovanih obratovalnih dogodkih in projektnih dogodkih niso presežene omejitve, določene v projektnih osnovah, in katerih napaka ali okvara lahko vodi do nehotene obsevanosti ali kontaminacije ljudi ali okolja. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Stalno strokovno usposabljanje** je proces sistematičnega vzdrževanja, obnavljanja in izpopolnjevanja kompetenc po opravljenem začetnem usposabljanju, ko delavec že opravlja svoja dela in naloge. Stalno usposabljanje se opravlja v rednih časovnih presledkih. | [**JV4**](http://www.pisrs.si/Pis.web/pregledPredpisa?id=PRAV9450) |
| **Standardna listina** je listina za nadzor pošiljk radioaktivnih odpadkov in izrabljenega jedrskega goriva iz Odločbe 2008/312/Euratom in je kot priloga sestavni del tega pravilnika. | [**JV11**](http://www.pisrs.si/Pis.web/pregledPredpisa?id=PRAV9307) |
| **Standardne metode** so merilne metode, ki se izvajajo po metodah, ki so objavljene v nacionalnih ali mednarodnih standardih. | [**JV10**](http://www.pisrs.si/Pis.web/pregledPredpisa?id=PRAV13174) |
| **Standardne vrednosti in razmerja** pomenijo vrednosti in razmerja, priporočena v poglavjih 4 in 5 Publikacije Mednarodne komisije za varstvo pred sevanji št. 116 (International Commission on Radiological Protection, Publication 116, Conversion Coefficients for Radiological Protection Quantities for External Radiation Exposures, Published by Elsevier Ltd, 2010, ISBN 978-1-4557-2858-9; v nadaljnjem besedilu: ICRP 116) za oceno doz iz zunanje izpostavljenosti in v poglavju 1 Publikacije Mednarodne komisije za varstvo pred sevanji št. 119 (International Commission on Radiological Protection, Publication 119, Compendium of Dose Coefficients based on ICRP Publication 60, Published by Elsevier Ltd, 2012, ISBN 978-1-4557-5430-4; v nadaljnjem besedilu: ICRP 119) za oceno doz iz notranje obsevanosti. | [**UV2**](http://www.pisrs.si/Pis.web/pregledPredpisa?id=URED7605) |
| **Stanje objekta** je obratovalno stanje sevalnega ali jedrskega objekta ali stanje nesreče. Obratovalno stanje se deli na normalno obratovanje sevalnega ali jedrskega objekta, ko ni odpovedi opreme ali kršenja obratovalnih postopkov, in nenormalno obratovanje, ko pride do okvare ali kršenja postopkov, vendar jedrska in sevalna varnost nista ogroženi. Med stanjem nesreče pride do ogrožanja jedrske in sevalne varnosti. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Stanje varne zaustavitve** reaktorja je stanje, v katerem je reaktor podkritičen in je zagotovljeno odvajanje zaostale toplote. | [**JV5**](http://www.pisrs.si/Pis.web/pregledPredpisa?id=PRAV12796) |
| **Stohastični učinki** **sevanja** so statistično ugotovljive okvare zaradi spremenjenih lastnosti obsevanih celic, ki se lahko razmnožujejo. Stohastični učinki, kakršen je nastanek malignega raka ali dednih posledic v genih, niso odvisni od doze in zanje prag ne obstaja, vendar je njihov nastanek verjetnejši pri višji dozi. | [**UV2**](http://www.pisrs.si/Pis.web/pregledPredpisa?id=URED7605)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Stopenjski pristop** pomeni, da so procesi za zagotovitev ustrezne ravni analiz, dokumentacije in ukrepov sorazmerni s:– pomembnostjo za varnost, nadzor nad jedrskimi snovmi in za fizično varovanje,– velikostjo možnih nevarnosti,– fazo v življenjski dobi objekta,– načinom uporabe oziroma namembnostjo objekta,– značilnimi lastnostmi objekta,– pomembnostjo sevalnih in nesevalnih nevarnosti in drugimi ustreznimi dejavniki. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Stopnja nevarnosti** je stopnja izrednega dogodka glede na stanje sevalnega ali jedrskega objekta. Stanje pomeni obratovalno sposobnost sistemov, stopnjo preseganja obratovalnih parametrov ipd. Vsaka razglasitev stopnje nevarnosti sproži ukrepe, ki jih je upravljavec objekta predhodno načrtoval. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Strokovna usposobljenost** je izkazano obvladovanje znanj in veščin, potrebnih za opravljanje določenih del in nalog. | [**JV4**](http://www.pisrs.si/Pis.web/pregledPredpisa?id=PRAV9450) |
| **Š** |  |
| **Širše območje nadzorovane rabe** je zunanji del območja omejene rabe prostora, v katerem so omejitve rabe prostora milejše. | [**UV3**](http://www.pisrs.si/Pis.web/pregledPredpisa?id=URED3286) |
| **Škoda za zdravje ljudi** so klinično ugotovljivi škodljivi učinki ionizirajočih sevanj s tveganjem za zdravje ljudi ali njihovih potomcev in skrajšanjem njihovih življenj ali znižanjem kakovosti teh, ki se lahko pojavijo takoj ali z zakasnitvijo. Pri učinkih, ki se pojavijo z zakasnitvijo, škodo izrazimo z verjetnostjo za pojav teh učinkov in ne z gotovostjo njihove pojavnosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Škoda za zdravje** so klinično ugotovljivi škodljivi učinki ionizirajočega sevanja na posameznikih ali njihovih potomcih, ki se lahko pojavijo takoj ali po določenem času. Če gre za stohastične učinke sevanja, ki se lahko pojavijo šele po določenem času, škodo izrazimo z verjetnostjo pojavljanja teh učinkov. | [**SV3**](http://www.pisrs.si/Pis.web/pregledPredpisa?id=PRAV13401) |
| **Študent ali študentka (študent)** je oseba, ki ne opravlja dela, vendar je v izobraževalni ustanovi ali pri drugem izvajalcu sevalne dejavnosti izpostavljena ionizirajočim sevanjem v okviru izobraževalnega procesa. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **T** |  |
| **Tehnični podporni center** so prostori in ustrezna podporna oprema na lokaciji ali blizu lokacije objekta, ki je na voljo osebju, ki zagotavlja tehnično podporo operaterjem in strokovnemu osebju, ter vodenje obvladovanja izrednega dogodka na območju objekta. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Temeljni vzrok** je osnovni vzrok za dogodek, katerega odstranitev zagotavlja, da se ta dogodek ne ponovi. | [**JV9**](http://www.pisrs.si/Pis.web/pregledPredpisa?id=PRAV12797) |
| **Težka nesreča** je nesreča v jedrski elektrarni, raziskovalnem reaktorju ali skladišču izrabljenega goriva, ki glede svojih posledic presega razširjeno projektno nesrečo kategorije A in vodi k taljenju sredice ali izrabljenega goriva in lahko povzroči obsevanost ali kontaminacijo ljudi ali okolja. Do nje lahko pride zaradi večkratnih odpovedi, kot je izguba vseh vej varnostnih sistemov, ali zaradi izredno malo verjetnega dogodka, za katerega jedrski objekt ni projektiran. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Tkivni utežni faktor** wT je delež ekvivalentne doze za posamezno tkivo ali organ T, ki se uporabi pri določanju efektivne doze in je brez enote.  | [**UV2**](http://www.pisrs.si/Pis.web/pregledPredpisa?id=URED7605) |
| **Tlačna meja** je fizična pregrada, ki ločuje dva tehnološka sistema, delujoča pod različnima obratovalnima tlakoma. Običajno sestoji iz tlačnih posod, cevi, ventilov, cevnih in instrumentacijskih priključkov. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Toron** je radionuklid Rn-220, in kjer je to primerno, njegovi potomci. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Trajna preselitev** je preselitev ljudi in živali z radioaktivno kontaminiranega območja, ki ne predvideva vrnitve v nekaj letih. | **[UV2](http://www.pisrs.si/Pis.web/pregledPredpisa?id=URED7605)** |
| **Tranzit pošiljke odpadnih kovin čez Republiko Slovenijo** je prevoz iz držav članic EU v druge države članice EU ali v tretje države in iz tretjih držav v države članice EU. | [**UV11**](http://www.pisrs.si/Pis.web/pregledPredpisa?id=URED4604) |
| **Tranzit** je vsak prenos radioaktivnih snovi ali jedrskih snovi preko območja Republike Slovenije. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Tretja država** **ali država članica** **izvora** sta tretja država ali država članica, iz katere se načrtuje ali izvede pošiljanje pošiljke. | [**JV11**](http://www.pisrs.si/Pis.web/pregledPredpisa?id=PRAV9307) |
| **Tretja država ali država članica tranzita** je tretja država ali država članica, ki ni tretja država ali država članica izvora ali namembna tretja država ali država članica, preko ozemlja katere se načrtuje ali izvede pošiljanje pošiljke. | [**JV11**](http://www.pisrs.si/Pis.web/pregledPredpisa?id=PRAV9307) |
| **Tretja država** je država, ki ni država članica Skupnosti. | [**JV11**](http://www.pisrs.si/Pis.web/pregledPredpisa?id=PRAV9307) |
| **Tveganje** je zmnožek pričakovane pogostosti dogodka in posledic, ki bi nastale. | [**JV9**](http://www.pisrs.si/Pis.web/pregledPredpisa?id=PRAV12797) |
| **U** |  |
| **Umerjanje (kalibracija)** je niz operacij za ugotavljanje povezave med vrednostmi, ki jih kaže merilni instrument ali merilni sistem, oziroma vrednostmi, ki jih predstavlja opredmetena mera ali referenčni material, in pripadajočimi vrednostmi, realiziranimi z etaloni, pod določenimi pogoji. | [**SV8A**](http://www.pisrs.si/Pis.web/pregledPredpisa?id=PRAV13512) |
| **Uporabnik vira sevanja** je pravna ali fizična oseba, ki mora skladno z zakonom, ki ureja varstvo pred ionizirajočimi sevanji in jedrsko varnost, pridobiti dovoljenje za uporabo vira sevanja ali vir sevanja vpisati v register virov sevanj. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Upravljavec ali upravljavka (upravljavec)** je oseba, ki upravlja objekt in mora imeti odločbo o poskusnem obratovanju ali dovoljenje za obratovanje objekta. Če gre za rudarska dela, mora upravljavec imeti tudi rudarsko pravico po predpisih o rudarstvu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Uradna dozimetrija** je sistem meritev osebnih doz (običajno s pasivnimi dozimetri), ki jih izvaja pooblaščeni izvajalec dozimetrije ter so namenjene nadzoru izpostavljenosti in primerjavi z mejnim dozami. | [**SV5**](http://www.pisrs.si/Pis.web/pregledPredpisa?id=PRAV13403) |
| **Used** je usedanje radioaktivnih delcev iz radioaktivnega oblaka zaradi teže ali spiranja s padavinami na tla in na preostale prizemne površine. | [**UV2**](http://www.pisrs.si/Pis.web/pregledPredpisa?id=URED7605) |
| **Usposabljanje** je sistematično pridobivanje potrebnega znanja in spretnosti, dopolnilno k ustrezni izobrazbi za določena delovna mesta. | [**JV5**](http://www.pisrs.si/Pis.web/pregledPredpisa?id=PRAV12796) |
| **Ustrezna izobrazba** je za določeno delovno mesto potrebna ali zahtevana stopnja in smer izobrazbe, ki jo delavec pridobi v ustanovah šolskega sistema | [**JV4**](http://www.pisrs.si/Pis.web/pregledPredpisa?id=PRAV9450) |
| **Utežni faktor sevanja** wR je množitelj absorbirane doze DT,R za tkivo ali organ T, ki se uporabi pri določanju ekvivalentne doze in je brez enote. Vrednosti utežnega faktorja sevanja wR so odvisne od vrste in kakovosti polja zunanjega sevanja ali od vrste in kakovosti sevanja, ki ga oddajajo radionuklidi po vnosu. | [**UV2**](http://www.pisrs.si/Pis.web/pregledPredpisa?id=URED7605) |
| **Uvoz** je vsak vnos iz tretjih držav na carinsko območje EU, razen tranzita. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **V** |  |
| **Validacija** je potrditev na podlagi stvarnega dokaza, da so bile izpolnjene zahteve za nameravano uporabo. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Varno stanje** je vsako stanje objekta (npr. zaustavitev ali obratovanje), v katerem so zagotovljene varnostne funkcije. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Varnost pred kritičnostjo** je stanje, pri katerem je zagotovljeno, da ni mogoča samovzdrževana verižna jedrska cepitev. | [**JV5**](http://www.pisrs.si/Pis.web/pregledPredpisa?id=PRAV12796) |
| **Varnostna analiza** je analiza varnosti jedrskega ali sevalnega objekta, izvedena na podlagi determinističnih ali verjetnostnih metod. Namen varnostne analize je preveriti projektne zasnove in spremembe jedrskega ali sevalnega objekta glede jedrske in sevalne varnosti in ugotoviti, ali je jedrski ali sevalni objekt načrtovan tako, da so zagotovljene zahteve v zvezi z mejnimi dozami za izpostavljenost ionizirajočim sevanjem in v zvezi z omejitvami za izpuste odpadnih radioaktivnih snovi v okolje v vsakem stanju jedrskega ali sevalnega objekta. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Varnostna funkcija** je učinek, ki mora biti dosežen, ali delo, ki mora biti opravljeno, za zagotovitev sevalne oziroma jedrske varnosti. Za jedrski reaktor so varnostne funkcije naslednje:- nadzor reaktivnosti jedrskega goriva,- odvod toplote iz sredice in skladišča za izrabljeno gorivo,- zadrževanje radioaktivnih snovi in preprečitev njihovega nenadzorovanega širjenja v okolje. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Varnostna klasifikacija** je razvrščanje SSK glede na zahtevane varnostne funkcije za zagotovitev jedrske varnosti in razvrščanje v varnostne razrede varnostnih SSK glede na njihovo pomembnost za jedrsko varnost. | [**JV5**](http://www.pisrs.si/Pis.web/pregledPredpisa?id=PRAV12796) |
| **Varnostna kultura** so značilnosti in vedenje v organizaciji ali pri posameznikih, ki namenjajo varstvu in varnosti največjo pozornost in jima dajejo prednost, ustrezno njuni pomembnosti. Za sevalno ali jedrsko področje se varnostna kultura nanaša na osebno zavzetost in odgovornost vseh vpletenih v katero koli dejavnost, ki vpliva na delovanje in varnost sevalnega ali jedrskega objekta. Ključni za varnostno kulturo so odprta izmenjava informacij, ki vključuje neomejeno obravnavo varnostnih in drugih z njimi povezanih vprašanj, preprečevanje samozadostnosti, predanost popolnosti, osebna in skupinska odgovornost in dvig ravni sevalne ali jedrske varnosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Varnostna ocena** je postopek, s katerim se podrobno oceni vpliv načrtovane spremembe na sevalno ali jedrsko varnost objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Varnostna pregrada** je fizična prepreka, ki ovira ali preprečuje gibanje ljudi, radioaktivnih snovi oziroma druge pojave (npr. požar, poplavo, izstrelke opreme) ali ščiti pred ionizirajočim sevanjem v sevalnem ali jedrskem objektu. | [**JV9**](http://www.pisrs.si/Pis.web/pregledPredpisa?id=PRAV12797) |
| **Varnostna rezerva** je razlika med mejno vrednostjo parametra, pri kateri SSK odpove, in vrednostjo parametra, ki ga v postopku za pridobitev mnenja, soglasja in dovoljenja za jedrske in sevalne objekte odobri uprava. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Varnostne meje** so omejitve parametrov, ki se določijo glede na najbolj neugodne vrednosti parametrov z upoštevanjem varnostnih rezerv, pri katerih je še zagotovljeno varno stanje objekta. | [**JV5**](http://www.pisrs.si/Pis.web/pregledPredpisa?id=PRAV12796) |
| **Varnostni sistem** je sistem, potreben za izvedbo varnostne funkcije, ki vključuje tudi podporne sisteme. | [**JV5**](http://www.pisrs.si/Pis.web/pregledPredpisa?id=PRAV12796) |
| **Varnostni zadržek** je ugotovitev varnostnega preverjanja, ki izraža dvome o zanesljivosti in lojalnosti osebe, ki naj bi dobila dovoljenje za vstop v kontroliran objekt ali prostor, fizično nadzorovano ali vitalno območje, fizično nadzorovan ali vitalni prostor ali opravljala dela pri prevozu jedrskih snovi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Varnostno poročilo** je dokument ali zbirka dokumentov, ki vsebuje ključne informacije o sevalnem ali jedrskem objektu, njegovih obratovalnih pogojih in omejitvah, njegovem vplivu na okolje, opis projekta, analizo možnih nezgod in ukrepe, ki so nujni za odpravo oziroma zmanjšanje nevarnosti za okolje, prebivalstvo in osebje objekta. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Varnostno presejanje** je postopek, s katerim se opravi prva presoja vpliva načrtovane spremembe na sevalno ali jedrsko varnost objekta. | [**JV9**](http://www.pisrs.si/Pis.web/pregledPredpisa?id=PRAV12797) |
| **Varnostno preverjanje osebe** je poizvedba, ki jo pred izdajo dovoljenja za vstop v kontroliran objekt ali prostor, fizično nadzorovano ali vitalno območje, fizično nadzorovan ali vitalni prostor ali pred začetkom izvedbe prevoza jedrskih snovi opravi delodajalec, prevoznik ali organizator prevoza in katere namen je zbrati podatke o morebitnih varnostnih zadržkih. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Varovalni sistem** je sistem v sevalnem ali jedrskem objektu, ki nadzoruje stanje za varnost pomembnih parametrov in samodejno sproži zaščitne ukrepe ob prekoračitvi nastavljenih mejnih vrednosti. | [**JV5**](http://www.pisrs.si/Pis.web/pregledPredpisa?id=PRAV12796) |
| **Varovano območje** lahko obsega kontrolirano območje, kontroliran objekt, kontroliran prostor, fizično nadzorovano območje, fizično nadzorovan objekt, vitalno območje in vitalni objekt. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Varstvo pred sevanji** so ukrepi, s katerimi se zagotavljata varstvo ljudi pred vplivi izpostavljenosti ionizirajočim sevanjem. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Večji poštni centri** so za namen te uredbe vsi tisti poštni in logistični centri, v katere vstopajo ali skozi njih prehajajo pošiljke neunijskega blaga. | **UV11** |
| **Veliki zgodnji izpust** je hitri, neovirani izpust cepitvenih produktov iz zadrževalnega hrama v zrak, ki se zgodi pred učinkovito izvedbo ukrepov za zmanjšanje posledic izrednega dogodka, tako da obstaja nevarnost vpliva na okolje in zdravje ljudi. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Verjetnostne varnostne analize** so analize zanesljivosti sistemov sevalnega ali jedrskega objekta, pri katerih se z uporabo verjetnostnih metod prepozna in ovrednoti obseg možnih vplivov na sevalno ali jedrsko varnost, kakršni so odpoved komponent in njihova nerazpoložljivost, človeške napake, negativni vplivi okolja, požari, poplave in potresi. Verjetnostne varnostne analize se razvrščajo na tri ravni, in sicer:– z verjetnostnimi varnostnimi analizami prve ravni se določi zaporedje dogodkov, ki lahko poškodujejo sredico, ocenjuje pričakovano pogostost poškodbe sredice ter ugotavlja slabe in dobre strani varnostnih sistemov in postopkov, s katerimi se preprečuje to poškodbo,– z verjetnostnimi varnostnimi analizami druge ravni se določi načine, na katere radioaktivni izpusti iz sevalnega ali jedrskega objekta dosežejo okolje, oceni njihov obseg in pričakovano pogostost ter ugotavlja sorazmerno pomembnost ukrepov za preprečitev in omilitev teh izpustov,– z verjetnostnimi varnostnimi analizami tretje ravni se prepozna in ovrednoti posledice radioaktivnih izpustov na okolje in zdravje ljudi. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Vesoljsko plovilo** je plovilo, ki ima na krovu enega ali več posameznikov in je namenjeno delovanju na nadmorski višini 100 km in več. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Vir sevanja** je vir, ki lahko povzroči izpostavljenost z oddajanjem ionizirajočih sevanj ali sproščanjem radioaktivnih materialov. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Vir sevanja neznanega izvora** je radioaktivni vir sevanja, ki ni izvzet iz nadzora in ni pod nadzorom pristojnega organa, ker nikoli ni bil pod takim nadzorom ali je bil zapuščen, izgubljen, založen, ukraden ali kako drugače prenesen novemu imetniku brez ustreznega dovoljenja. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Vir sevanja s pomembno aktivnostjo** je vir sevanja, ki vsebuje radionuklid, katerega aktivnost sodi v kategorijo 1 ali 2 iz tabele 5 Uredbe o sevalnih dejavnostih (Uradni list RS, št. 48/04 in 9/06). | [**JV12**](http://www.pisrs.si/Pis.web/pregledPredpisa?id=PRAV8145) |
| **Vir sevanja, ki se ne uporablja več**, je vir sevanja, ki se je prenehal uporabljati ali se predvidoma ne bo več uporabljal za dejavnosti, za katere je bilo izdano dovoljenje, vendar zahteva nadaljnje varno ravnanje s stališča varstva pred sevanji. | [**JV2/SV2**](http://www.pisrs.si/Pis.web/pregledPredpisa?id=PRAV12882)**,** [**JV11**](http://www.pisrs.si/Pis.web/pregledPredpisa?id=PRAV9307) |
| **Visoko obogateni uran** je uran, ki vsebuje U-235 ali U-233 ali oba, in sicer v takšni količini, da je delež vsote teh radionuklidov 20% ali več. | [**JV12**](http://www.pisrs.si/Pis.web/pregledPredpisa?id=PRAV8145) |
| **Visokoaktivni vir sevanja** je zaprti vir sevanja, ki vsebuje radionuklid, katerega aktivnost je enaka ali večja kot aktivnost, določena v predpisu iz četrtega odstavka 21. člena tega zakona. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Vitalno območje in vitalni objekt** sta znotraj fizično nadzorovanega območja pod stalnim fizičnim in tehničnim nadzorom. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Vnos** je celotna aktivnost radionuklidov, ki pridejo v telo iz zunanjega okolja. Enota je becquerel. | [**UV2**](http://www.pisrs.si/Pis.web/pregledPredpisa?id=URED7605) |
| **Vnos pošiljke odpadnih kovin, ki prihajajo v Republiko Slovenijo,** je vnos le-te iz države članice EU, pošiljka pa ima carinski status unijskega blaga. | [**UV11**](http://www.pisrs.si/Pis.web/pregledPredpisa?id=URED4604) |
| **Vodstvo** je posameznik ali skupina posameznikov, ki ima pooblastila za vodenje celotnega sevalnega ali jedrskega objekta ali posamezne organizacijske enote v njem. | [**JV5**](http://www.pisrs.si/Pis.web/pregledPredpisa?id=PRAV12796)**,** [**JV9**](http://www.pisrs.si/Pis.web/pregledPredpisa?id=PRAV12797) |
| **Vplivno območje** je tridimenzionalni prostor ob sevalnem ali jedrskem objektu, nad in pod njim, ki ga določajo dejavniki iz okolice, ki lahko vplivajo na objekt, ter do koder sežejo vplivi objekta na okolje. | [**JV5**](http://www.pisrs.si/Pis.web/pregledPredpisa?id=PRAV12796) |
| **Vrednotenje rezultatov** je ocenjevanje kakovosti, popolnosti in zanesljivosti rezultatov meritev ter njihova interpretacija ali primerjava s sorodnimi rezultati, da se ugotovijo trendi, in ocena njihove ustreznosti za namen, za katerega so bili pridobljeni. | [**JV10**](http://www.pisrs.si/Pis.web/pregledPredpisa?id=PRAV13174) |
| **Vsebnik vira sevanja** je skupek sestavnih delov, ki je namenjen zadrževanju radioaktivnega vira sevanja, ki ni sestavni del vira sevanja in je namenjen zaščiti viri sevanja med prevozom in ravnanjem z njim ter ima lahko nameščeno zaslonko za nadzorovano obsevanje. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Vzdrževanje** je načrtovani proces, ki zagotavlja obnavljanje SSK zaradi ohranjanja njihove funkcionalnosti med celotno življenjsko dobo. Vzdrževanje je lahko prediktivno ali periodično. Prediktivno vzdrževanje se izvaja stalno ali občasno na podlagi opazovanja in spremljanja stanja SSK, pri čemer se z analizo poteka degradacije napove njihova odpoved. Periodično vzdrževanje pa je sestavljeno iz zamenjave delov, nadzora in preizkušanj, ki se izvajajo po vnaprej določenem programu (določeni cikli, časovni presledki, obratovalni časi ipd.), in lahko temelji na priporočilih proizvajalca opreme. Pri ugotovljenem odstopanju oziroma odpovedi SSK se v sklopu vzdrževanja opravijo popravljalni ukrepi. | [**JV9**](http://www.pisrs.si/Pis.web/pregledPredpisa?id=PRAV12797) |
| **Vzdrževanje odlagališča** je izvajanje vseh vzdrževalnih ukrepov na območju zaprtega odlagališča, ki so potrebni za vzdrževanje v varnostnem poročilu odlagališča predvidenih dolgoročnih varnostnih funkcij. |  |
| **Vzorec** je reprezentativni del zraka, padavin, vode, tal ali drugega materiala, ki se zaradi analize v danem obdobju odvzame na merilnem mestu. Vzorci so trenutni, zbirni in sestavljeni. Trenutni vzorec je enkratni odvzem vzorca radioaktivnega materiala ali snovi iz okolja. Zbirni vzorec je vzorec, ki je odvzet v znanem časovnem obdobju. Sestavljeni vzorec je zmes delnih vzorcev, odvzetih v znanem časovnem obdobju. | [**JV10**](http://www.pisrs.si/Pis.web/pregledPredpisa?id=PRAV13174) |
| **Z** |  |
| **Začasna sprememba v sevalnem ali jedrskem objektu** je vsaka sprememba, ki velja samo v določenem obdobju. Izvede se, če ni potrebe po stalni spremembi v objektu, lahko pa je tudi vmesna stopnja pri izvedbi stalne spremembe. | [**JV9**](http://www.pisrs.si/Pis.web/pregledPredpisa?id=PRAV12797) |
| **Začetno strokovno usposabljanje** je proces sistematičnega pridobivanja potrebnih kompetenc pred začetkom samostojnega opravljanja del in nalog na delovnem mestu ter dopolnjuje ustrezno izobrazbo za določena delovna mesta. | [**JV4**](http://www.pisrs.si/Pis.web/pregledPredpisa?id=PRAV9450) |
| **Zagon** je proces, s katerim se že zgrajeni objekt z vsemi SSK usposobi za obratovanje in preveri, ali so v skladu s projektom in projektnimi osnovami oziroma ali ustrezajo obratovalnim pogojem in omejitvam. | [**JV5**](http://www.pisrs.si/Pis.web/pregledPredpisa?id=PRAV12796) |
| **Zagotavljanje kakovosti** so vse načrtovane in sistematično izvajane dejavnosti, s katerimi se zagotavlja sprejemljiva stopnja zaupanja, da so sestava, sistem, komponenta, postopek ali organizacija ukrepa varstva pred ionizirajočimi sevanji ali jedrske varnosti ali kateri koli njihov sestavni del izvedeni zadovoljivo in v skladu z dogovorjenimi standardi. Zagotavljanje kakovosti je eden od delov sistema vodenja in mora vsebovati tudi postopke preverjanja kakovosti. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zaklanjanje** je zadrževanje ljudi v zaprtih prostorih ob izrednem dogodku za obdobje do nekaj dni, da se zmanjša izpostavljenost zaradi zunanje obsevanosti in vnosa. | [**UV2**](http://www.pisrs.si/Pis.web/pregledPredpisa?id=URED7605) |
| **Zaostala toplota** je toplota, ki nastaja zaradi radioaktivnega razpada v radioaktivnih odpadkih ali izrabljenem gorivu. | [[**JV7**](http://www.pisrs.si/Pis.web/pregledPredpisa?id=PRAV7618)](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/PodzakonskiAkti/jv7.pdf) |
| **Zaprti vir sevanja** je radioaktivni vir sevanja, pri katerem je radioaktivni material stalno zaprt v posodi ali je vgrajen v trdni obliki, da se pri predvidenih pogojih uporabe prepreči razpršitev radioaktivnih snovi. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zaprti vir sevanja** je zaprti vir kot je določen v Zakonu o varstvu pred ionizirajočimi sevanji in jedrski varnosti (Uradni list RS, št. 102/04 – uradno prečiščeno besedilo) in po potrebi vključuje kapsulo, v kateri je spravljena radioaktivna snov, kot sestavni del vira. | [**JV11**](http://www.pisrs.si/Pis.web/pregledPredpisa?id=PRAV9307) |
| **Zaprtje odlagališča** je dokončanje vseh ukrepov, ki jih je treba izvesti za zagotovitev dolgoročne varnosti odlagališča. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zaprto odlagališče** je zaprto odlagališče radioaktivnih odpadkov, rudarske jalovine ali hidrometalurške jalovine, za katero morata biti zagotovljena dolgoročni nadzor in vzdrževanje po tem zakonu. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zaščitna sposobnost** pomeni debelino snovi, s katero je zaščiten vir sevanja, in je praviloma podana z ekvivalentno debelino svinca (Pb) v milimetrih. | [**JV2/SV2**](http://www.pisrs.si/Pis.web/pregledPredpisa?id=PRAV12882) |
| **Zaščitni ukrepi** so ukrepi, ki se izvedejo za preprečevanje ali zmanjševanje doz, ki bi bile sicer prisotne ob izrednem dogodku ali obstoječi izpostavljenosti. Med izrednimi dogodki ima pojem zaščitni ukrep enak pomen kot v zakonu, ki ureja varstvo pred naravnimi in drugimi nesrečami. Zaščitni ukrepi ne vključujejo sanacije kontaminiranih območij. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zdravnik, odgovoren za radiološki poseg** je zdravnik oziroma doktor dentalne medicine, ki je pooblaščen, da prevzame klinično odgovornost za radiološki poseg. | [**SV3**](http://www.pisrs.si/Pis.web/pregledPredpisa?id=PRAV13401) |
| **Zmerne količine materiala** so količine materiala, ki so velikostnega reda ene tone letno za posamezni objekt. | [**UV1**](http://www.pisrs.si/Pis.web/pregledPredpisa?id=URED7625) |
| **Zunanja obsevanost** je učinek obsevanja, ki ga povzročajo ionizirajoča sevanja na organizem, kadar je vir sevanja zunaj telesa. | [**UV2**](http://www.pisrs.si/Pis.web/pregledPredpisa?id=URED7605) |
| **Zunanji delavec ali zunanja delavka (zunanji delavec)** je vsak izpostavljen delavec, ki ni zaposlen pri izvajalcu sevalne dejavnosti, odgovornem za opazovana ali nadzorovana območja, vendar opravlja dejavnosti na teh območjih. Zunanji delavec je lahko tudi praktikant ali študent. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zunanji izvajalec** je pravna ali fizična oseba, ki ima v skladu s tem zakonom obveznosti do zunanjega delavca. | [**ZVISJV-1**](http://www.pisrs.si/Pis.web/pregledPredpisa?id=ZAKO7385) |
| **Zunanji podporni center** je vnaprej določeni prostor zunaj območja lokacije sevalnega ali jedrskega objekta z opremo, podatkovnimi povezavami, zvezami, dokumentacijo in organizacijo, ki med izrednim dogodkom zagotavlja inženirsko, tehnično in logistično podporo izvajalcem intervencijskih ukrepov v objektu, usklajevanje z institucijami v okolju in podpornimi organizacijami, ocenjevanje radioloških posledic izrednega dogodka, priporočanje takojšnih zaščitnih ukrepov za ogroženo prebivalstvo in obveščanje o statusu izrednega dogodka na območju lokacije objekta. | [**JV9**](http://www.pisrs.si/Pis.web/pregledPredpisa?id=PRAV12797) |